Do daljeg bez ustaljenog odvoženja kabastog otpada - Radio Luna\nPočetna Srbija i region EKO Do daljeg bez ustaljenog odvoženja kabastog otpada\nOko 40 poziva mesečno Bioktošu zbog kabastog otpada\nJKP Bioktoš neće do daljeg odvoziti kabasti otpad po ustaljenom planu, zbog obolevanja radnika i usled neizvesne epidemijske situacije zbog korona virusa kovid-19.\nMilena Nikolić iz kol centra JKP Bioktoš za Radio Lunu je rekla da će kabasti otpad i dalje odnositi, ali u manjem obimu od ustaljenog plana koji je podrazumevao kupljenje kabastog otpada iz mesnih zajednica na 15 dana.\n– Ne prođe dan da bar jedan građanin ne zovne kako bi se raspitao šta da učini sa kabastim otpadom. Imamo najviše do tri poziva dnevno, odnosno oko 40 poziva mesečno zbog kabastog otpada, navela je Milena Nikolić za Lunu.\nGlomazan otpad viđali smo i prethodnih dana kraj kontejnera po centru grada, ali i van predviđenih mesta. Na pojedinim mestima, poput Velikog parka, isti kabasti otpad čeka prevoz do deponije nedeljama.\nIsto mesto i isti kabasti otpad na ulazu u Veliki park 21. i 7. februara\nKabasti otpad radnici Bioktoša odvoze posebnim vozilom. Trenutno imaju jedno takvo vozilo na raspolaganju.\nNikolić je napomenula da je poslednjih dana zabeležila više poziva građana koji su želeli da obaveste Bioktoš da će pored kontejnera ostaviti građevinski otpad ili da pitaju gde takav otpad da odlože.\nNikolić je podsetila da građevinski otpad nije kabasti, te da se on godinama odlaže na deponiju na Sarića Osoju.\nKako je objasnila Nikolić, građani treba o sopstvenom trošku da odvezu građevinski šut i zemlju na deponiju Sarića Osoje, gde će taj otpad biti odložen bez plaćanja naknade.\nFoto screenshot teksta Radio Lune iz decembra 2020. godine\nPrema ranijim najavama direktora JKP Duboko Užice Momira Milovanovića, Užice će biti među prvim gradovima u Srbiji koji će rešiti gorući problem gomilanja kabastog otpada.\nPodsetimo, Užice i Tuzla su dobili više od 576.600 evra podrške od Evropske unije kako bi prekograničnom saradnjom uspostavili sistem upravljanja kabastim otpadom na svojim teritorijama. Svaki grad će dobiti šreder za sitnjenje kabastog otpada i po 20 kontejnera za razmeštaj po gradskim naseljima.\nKako je predočeno, šreder će sitniti kabasti otpad kojeg će Duboko potom iskorišćavati za prodaju ili za cementaru. Plan je da se u gradu postavi reciklažno dvorište kako bi građani donosili kabasti otpad.\nIz Dubokog nameravaju i da ponovo upotrebe građevinski otpad nakon što ga šreder usitni.\n– Taj otpad ćemo moći da iskoristimo za putnu mrežu, za nasipanje puteva ili ćemo ga koristiti za prekrivanje tela deponije, istakao je nedavno direktor Regionalnog centra za upravljanje otpadom Duboko.\nRegionalni centar za upravljanje otpadom Duboko Užice, uz JKP Komunalac iz Tuzle i Centar za ekologiju, biće nosilac tog osamnaestomesečnog projekta koji se početi 1. marta u okviru programa prekogranične saradnje Srbija-Bosna i Hercegovina.\nFoto arhiva: podsetnik na veću prolećnu akciju 2015. godine\nVeliko prolećno čišćenje grada se prethodnih godina obično održavalo tokom aprila, kada je Bioktoš, uz pomoć drugih javno komunalnih preduzeća, organizovano sakupljao i odvozio kabasti otpad nakon što su ga garađani odlagali pored kontejnera i u postavljene koševe veće zapremine.


Novo igralište za decu iz Dobanovaca - Beogradski Portal\nNovo igralište za decu iz Dobanovaca\nU dvorištu vrtića “Patuljak” u Dobanovcima izvršeno je uređenje dečijeg igrališta i postavljanje novog mobilijara. Ovo savremeno igralište najmlađima iz Dobanovaca obezbediće neophodan prostor za igru u skladu sa propisanim standardima bezbednosti.\nPrema rečima predsednika Gradske opštine Surčin Stevana Šuše ovo je akcija koju opština već nekoliko godina radi sa ciljem da u svakom mestu gde je moguće napraviti parkić za decu- to se i uradi. Pored ovog parkića, završen je još jedan u Osnovnoj školi “Vuk Karadžić” u Surčinu i kako navodi predsednik nastavlja se i dalje sa izgradnjom dečijih igrališta. Ova akcija se pokazala kao najbolja investiciji koja je do sada urađena, imajući u vidu broj dece koja dolaze i koliko su zadovoljna, ističe predsednik.\nZbog bezbednosti dece ovo igralište je uređeno sa podlogom od livene gume. Mobilijar sadrži tobogane, ljuljaške, klackalice, vrteškie, kao i druge rekvizite. Predsednik je istakao da svaki element koji je ugrađen zadovoljava stroge propise o bezbednosti, jer je bezbednost dece na prvom mestu, ali i uputio apel starijima da se ovo novo igralište sačuva.\nNakon uređenja igrališta u Dobanovcima i postavljanja novog mobilijara ovaj prostor će biti pokriven i video nadzorom. Poučeni prethodnim iskustvom, gde su nova igrališta već posle nekoliko dana polomljena i uništena, neophodno ih je obezbediti na ovaj način, navodi predsednik.\nU opštini Surčin će u ovoj godini biti urađeno još jedno igralište za decu u centru opštine, kao i u “Nautičkom selu” u Boljevcima gde će pored igrališta biti postavljena i teretana na otvorenom.


ZAKON O BEZBEDNOSTI I ZDRAVLJU NA RADU: OBAVEZA POSLODAVCA DA USKLADI ORGANIZACIJU RADA ZA VREME VISOKIH SPOLJNIH TEMPERATURA\nInspektorat za rad apelovao je na poslodavce da za vreme visokih spoljnih temperatura, iznad 36 stepeni Celzijusa, a naročito u periodu od 11 do 16 sati, ukoliko to dozvoljava proces rada, organizuju rad na otvorenom tako da se izbegne obavljanje teških fizičkih poslova i izlaganje zaposlenih direktnom sunčevom zračenju.\nPoslodavci su dužni da primenjuju Zakon o bezbednosti i zdravlju na radu ("Sl. glasnik RS", br. 101/2005) i podzakonske propise, odnosno da obezbede zaposlenom rad na radnom mestu i u radnoj okolini u kojima su sprovedene sve mere bezbednosti i zdravlja na radu.\nMere koje su poslodavci dužni da primenjuju pri radu na otvorenom pri visokim temperaturama su organizacione, tehničke, zdravstvene, promena režima rada i drugo, što u praksi podrazumeva čestu zamenu zaposlenih za obavljanje poslova na otvorenom.\nTo podrazumeva češće pauze uz obezbeđivanje velikih količina vode i bezalkoholnih napitaka, obezbeđivanje prostora u kome zaposleni mogu da se sklone od sunca i rashlade, obavezno davanje informacija zaposlenima o opasnostima po zdravlje zbog izlaganja visokim temperaturama, upoznavanje zaposlenih sa simptomima bolesti prouzrokovanih visokim temperaturama, obezbeđivanje i pružanje prve pomoći ukoliko dođe do zdravstvenih problema zaposlenih.\nInspektori rada će na terenu delovati pre svega preventivno i savetodavno i to naročito kod poslodavaca koji izvode radove na otvorenom, na gradilištima i u delatnosti poljoprivrede, a u cilju kontrole primene mera bezbednosti i zdravlja na radu kojima se eliminiše rizik po zdravlje zaposlenih, dodaje se u saopštenju.\nSmernice za poslodavce i zaposlene, koje će im pomoći da se rizik po zdravlje pri radu na visokim temperaturama na otvorenom svede na najmanju moguću meru i kako postupati u slučaju pojave zdravstvenih problema vezanih za rad na visokim temperaturama - možete pogledati na veb-sajtu Ministarstva za rad, zapošljavanje, boračka i socijalna pitanja.\nIzvor: Vebsajt Ministarstvo za rad, zapošljavanje, boračka i socijalna pitanja, 20.07.2015.


09.02.2018 u 11:44\nZa Mađarsku Srbija je ključna zemlja Balkana\nOdnosi Srbije i Mađarske su na istorijski najvišem nivou i naša zemlja nastaviće da ulaže u te odnose, poručila je juče u Budimpešti predsednica Vlade Srbije Ana Brnabić na zajedničkoj konferenciji za novinare sa premijerom Mađarske Viktorom Orbanom, posle sednice dve vlade u Budimpešti. Govoreći o visokom nivou odnosa dve zemlje, istakla je da su oni pre svega rezultat posvećenosti i prijateljstva predsednika Srbije Aleksandra Vučića i mađarskog premijera. Dodala je da su, zahvaljujući tako dobrim ličnim odnosima, u prethodnom periodu započeti i urađeni važni projekti. „To je ono što ja, kao premijerka, sa svojim timom treba da nastavim. I ovde sam danas da snažno poručim da smo posvećeni odnosima i prijateljstvu sa Mađarskom i da ćemo nastaviti da gradimo te odnose i da puno\nPoslanica Evropskog parlamenta Judit Sargentini uspela je da ne izazove porast tenzija između Budimpešte i Brisela, iako je rekla da joj to nije bila namera. Naprotiv, nerazumevanje je samo uvećano posle njene posete Mađarskoj. Holandska poslanica „zelenih”, koja je u u Mađarsku otputovala prošlog vikenda da istraži kako tamo funkcionišu demokratija i vladavina prava nije zvanično najavila svoju trodnevnu posetu „kako ne bi izazvala porast napetosti između Brisela i Budimpešte”. Za evropski portal „Politiko” ona je rekla da je, pre nego što sastavi izveštaj koji će predočiti Evropskom parlamentu u martu, odlučila da otputuje u Mađarsku jer je „za bolje razumevanje situacije potrebno da se bude na licu mesta i pogleda ljudima u oči”.\n28.11.2017 u 10:20\nBrnabić: Sastanci pokazali da je Srbija važan igrač\nBUDIMPEŠTA - Premijerka Ana Brnabić istakla je danas, na kraju posete Budimpešti, da su poslednja dva bilateralna sastanka koje je imala sa premijerima Mađarske i Kine, Viktorom Orbanom i Li Kećijangom, pokazali da je Srbija važan regionalni igrač, te je prenela da je sa mađarskim kolegom dogovorila zajedničku sednicu dve vlade u februaru u Mađarskoj. Brnabić je podvukla da je, što se Kine tiče, Srbija jedna od centralnih zemalja u projektu „Jedan pojas, jedan put”. „Imali smo jutros dva odlična sastanka, jako dobra za Srbiju”, naglasila je ona. Prenela je i jedan detalj sa sastanka sa premijerom Kine


► Niš: Učeniku šestog razreda u tuči u školskom dvorištu polomljena ključna\nEkipa Hitne pomoći je intervenisala i dečaka prevezla na Kliniku za dečiju hirurgiju i ortopediju, gde je zadržan na bolničkom lečenju.\nDirektorka škole "Ivo Andrić" Milica Petrović kazala je za agenciju Beta da je do tuče učenika šestog razreda došlo u školskom dvorištu i da je jedan od dečaka povređen pošto je pao na beton.\n"Učenik osmog razreda pokušao je da razdvoji dvojicu učenika šestog razreda koja su se tukla i pri tom je jednog od njih povukao i oborio na beton. Dečak je prilikom pada zadobio prelom ključne kosti", izjavila je Petrović.\nOna je kazala da je škola povodom tog događaja preduzela sve propisane mere i danas će održati sastanak tima za bezbednost.\nU Policijskoj upravi u Nišu kazali su agenciji Beta da su policija i Osnovno javno tužilaštvo obavešteni o povređivanju učenika u školi i da je u toku istraga povodom tog događaja.\n"Osnovno tužilaštvo je zahtevalo od nas izveštaj o povređivanju učenika. Najverovatnije je on povređen nepažnjom drugog đaka", kazali su u PU Niš.\nPrema nezvaničnim informacijama do svađe, a potom i tuče učenika u školi "Ivo Andrić" došlo je zbog štenaca koji su doneti u školsko dvorište.


VLADA Srbije izdvojila je na poslednjoj sednici više od 40 miliona dinara za završetak radova na Hramu Svetog Save u Deževi kraj Novog Pazara.\nSredstva su obezbeđena iz budžetske rezerve i biće prebačena Srpskoj pravoslanoj crkvenoj opštini za Rašku oblast.\nIzgradnja bogomolje, udaljene par kilometara od Miščića, rodnog mesta Rastka Nemanjića i Petrove crkve, počela je u jesen 2012. godine, osveštavanjem temelja, a do sada je većina grubih građevinskih radova završena.\nPrema nezvaničnim saznanjima Večernjih novosti, Hram će u nedelju obići i predsednik Srbije Aleksandar Vučić koji će kasnije prisustvovati izvođenju vojne vežbe “Munjeviti udar 2021” na Pešterskoj visoravni.\npomoć države izgradnja crkve Novi Pazar vesti SPC Hram Svetog Save u Deževi Deževa\n08:18 BOGDANOVI HOKSI PONIZILI GRIZLISE: Srbina ni povreda ne zaustavlja\n08:12 KATASTROFALNE VESTI IZ HOLANDIJE: Čak 85 od 600 putnika iz Južne Afrike zaraženo omikron sojem koorne


Jan Bratu i Marko Đurić (Foto Kancelarija za KiM)\nĐurić je, kako se navodi u saopštenju, izrazio uverenje da će OEBS učiniti sve da izbori na Кosovu proteknu u što regularnijoj atmosferi.\nOn je istakao da posebnu pažnju treba posvetiti osiguravanju prava interno raseljenim licima sa Кosova da organizovano dođu do biračkih mesta, ukoliko to žele.\nTakođe, direktor Кancelarije za Кosovo i Metohiju je izrazio zabrinutost “zbog raspaljivanja antisrpskih sentimenata u službi predizborne kampanje, i upozorio da događaji poput ispisivanja grafita UČК na putokazima u okolini Štrpca stvaraju atmosferu straha u kojoj se građanima srpske nacionalnosti praktično uskraćuje pravo na slobodno izražavanje političke volje”.\nĐurić je naglasio da u nastavku predizborne kampanje očekuje slične incidente, i od predstavnika OEBS-a zatražio da preduzmu konkretne korake kako bi se to predupredilo i da na “najeksplicitniji način insistiraju na kažnjavanju odgovornih za ovu vrstu provokacija”.\nDirektor Кancelarije za Кosovo i Metohiju je izrazio uverenje da će, kada je reč o sredinama većinski nastanjenim Srbima, predizborna kampanja proteći u demokratskoj atmosferi.\n26.05.2020 "O otvaranju prelaza posle 1. juna" (438)


RADIONICE: “Izvještavanje medija u toku predizborne kampanje” u Bihaću i Banjaluci – Analiziraj.ba\nUdruženje BH novinari organizuje radionice za medijske profesionalce „Izvještavanje medija u toku predizborne kampanje”, u Bihaću (utorak, 4. septembra u hotelu Park, sa početkom u 10h) i Banjaluci (srijeda, 5. septembra u hotelu Bosna, sa početkom u 10h).\nU Banjaluci će u okviru radionice biti predstavljen Monitoring medija za Opće izbore 2018. godine na konferenciji za medije.\nUvažavajući ulogu medija u demokratskim procesima, pogotovo u izbornom periodu kada se intenzivira javna komunikacija (ne samo u formi političkih/predizbornih kampanja, već i u formi očitovanja političkih i medijskih aktera o ključnim pitanjima društvene i političke zbilje u Bosni i Hercegovini), akcenat je na fer i profesionalnom izvještavanju o izbornim procesima. Posebnu ulogu imaju novinari/ke koji/e pokrivaju izbore. Oni/e donose nove poglede na cjelokupan izborni proces i stoga je veoma važno upoznati ih sa principima objektivnog i profesionalnog izvještavanja.\nKonzorcij Udruženje BH novinari/ BORAM implementira projekat Monitoring medija u izbornom procesu za Koaliciju za slobodne i poštene izbore „Pod lupom“ u okviru BASE projekta. Projekat finansiraju Evropska unija i USAID.\nTagovi: bh novinariizborimedijiradionice


Pažin: Ne namjerava Vlada da ulazi u hramove, niti da nekoga onemogućava da uživa prava u hramovima – ProSrpski Portal\n“Dobili smo morderan i veoma liberalan u odnosu na okruženje tekst zakona koji omogućava da svaki građanin postupajući po sopstvenoj savjesti bude ili ne bude vjernik neke vjerske zajednice pri čemu država štiti imovinu i kulturno blago koje pripada svim građanima Crne Gore i omogućava da zakoni važe na cjelokupnoj teritoriji Crne Gore”, istakao je Pažin.\n5. decembar 2019, 16:54\nažurirano 5. decembar 2019, 17:35\n“Nažalost, predstavnici SPC nijesu prihvatili dijalog o ispunjavanj preporuka Venecijanske komisije, uslovljavajući dijalog razgovorima i istovremenim donošenjem zakona o restituciji crkvene imovine i zahtijevajući da se preotvori rasprava i o svim drugim pitanjima kjre uređuje ovaj zakon što za Vladu nije bilo prihvatljivo jer je značilo korak unazad u procesu donošenja zakona”, rekao je Pažin.\n“Prema tome garantuje se pravna sigurnost svakoj vjerskoj zajednici, potpuno su neosnovane i neutemeljene spekulacije da Vlada ima namjeru da bilo koga iseljava iz hramova, otima hramove. Naprotiv, eksplicitno je rečeno, u članu 64 da vjerske zajednice koje su vlasnici hramova i nepokretnosti nastavljaju da koriste ove objekte do odluke državno organa nadležnog za pitanje državine, korišćenja i raspolaganja državnom imovinom”, kazao je Pažin.\n“Vlada ne namjerava da ulazi u te hramove, niti Vlada ima namjeru da onemogućava bilo koga da uživa vjerska prava u tim hramovima. Naravno da je pravo Mitropolije da učestvuje u slobodnom, pravnom diskursu o ovim pitanjima i sigran sam da njihov stav neće izostati. Moj dijalog sa MCP je bio vrlo korektan i profesionalan uz uzajamno uvažavanje”, rekao je Pažin.\nda hramove hramovima namjerava Ne nekoga niti onemogućava Pažin prava ulazi Uživa vlada\nOčas posla napravite kakao kocke


"Zapanjujuća je sličnost između demonstracija i zahteva demonstanata u Podgorici i Beogradu" - Infobrif\n„Zapanjujuća je sličnost između demonstracija i zahteva demonstanata u Podgorici i Beogradu“\nObjavljeno 29.03.2019. u 14:02 poslednja izmena 29.03.2019. u 14:23\nNovinar Zoran Ostojić ne sumnja da iza demonstracija u Podgorici i Beogradu stoji isti strani faktor, na šta ukazuje sličnost tih protesta i istih zahteva, za ostavkom predsednika i formiranjem privremene vlade.\nOstojić nije izričito rekao na koji strani faktor misli, ali je, za Pink tv, ukazao da demonstracije u Podgorici vezuje za završetak suđenja za pokušaj terorizma, gde se ruskim agentima sudi za nešto što su probali da urade, ali, kako kaže, na sreću nisu uspeli.\nOstojić navodi da je jasno od koga su instruisani oni koji su u Podgorici protiv Mila Ðukanovića, sa zahtevom za ostavku predsednika.\n„Da li ti isti imaju prste i u beogradskim demonstracijama, pokazaće vreme, ali kada znamo ko je napravio SzS, a zove se Mlađa Ðorđević i kad znamo njegovu biografiju i njegove veze, onda se ne bih iznenadio da iste snage stoje iza demonstranata u Beogradu“, rekao je Ostojić.\nOn je naveo da je Mlađa Ðorđević, inače u administraciji bivšeg predsednika Borisa Tadića savetnik za Srbe u regionu, kum Dragana Ðilasa.\nGovoreći o lideru Dveri Bošku Obradoviću i njegovoj politici, Ostojić kaže da je Obradović pisao „ljubavna pisma“ ruskom predsedniku Vladimiru Putinu pred njegov dolazak u Srbiju.\nPutinu je, dodaje, Obradović pisao kako ga oni iz opozicije više vole, nego što ga voli Aleksandar Vučić, a da ga Vučić „laže“, jer u stvari ne voli Putina, nego gura Srbiju u NATO pakt.\n„Ja bih mu rekao, “pa ako voliš Putina, onda će ti Vučić dati izbore kao što su u Rusiji, a pobednik će biti neizvestan koliko i u Rusiji. Nemoj da upadaš u RTS ako voliš Putina, zato što je RTS Bi-Bi-Si za Putinove televizije. Ako hoćeš da u Srbiji budu izborni uslovi i mediji kao u Holandiji, onda ne pišeš pismo Putinu. Ako voliš Putina, onda ne možeš da tražiš uslove kao u Holandiji““, kaže Ostojić.\nOva promena u ponašanju pasa brine, ali i ljuti mnoge vlasnike\nDrama u Leskovcu: Pacijent povredio doktorku


KCUS-u i Općoj bolnici u Sarajevu uručeno sedam respiratora - Ilidza.ba I\nHome/Bosna i Hercegovina/KCUS-u i Općoj bolnici u Sarajevu uručeno sedam respiratora\nKliničkom centru Univerziteta u Sarajevu i Općoj bolnici “Prim.dr. Abdulah Nakaš” danas je uručeno sedam respiratora, a nova nabavka vrijedna je 700.000 KM.\nDanas je upriličena primopredaja medicinske opreme i materijala koji su nabavljeni za potrebe zdravstvenih ustanova, na osnovu odluka Vlade KS, putem Razvojnog programa Ujedinjenih naroda (UNDP).\nOprema i materijal koji su uručeni danas ukupne vrijednosti 718.110 KM nabavljeni su iz sredstava Zavoda zdravstvenog osiguranja KS za potrebe borbe protiv koronavirusa. Radi se o sedam respiratora marke “Mindray” od kojih su tri uručena Kliničkom centru Univerziteta u Sarajevu, a četiri Općoj bolnici “Prof.dr. Abdulah Nakaš”, kao i 389.000 komada zaštitnih rukavica, 100.000 hirurških maski, 20.000 FFP2 maski i 140.000 hirurških kapa koji su dopremljeni u skladište Kantonalne uprave civilne zaštite KS iz kojeg će biti distribuirani zdravstvenim ustanovama.\n“Osigurana medicinska oprema je za Klinički centar, Opću bolnicu, domove zdravlja i druge javno- zdravstvene ustanove u Kantonu. Spisak opreme i materijala je pripremljen na osnovu zahtjeva javno-zdravstvenih ustanova i njihovih potreba do kraja ove godine. Podsjećam da je putem Skupštine i Vlade KS, iz sredstava Zavoda zdravstvenog osiguranja i Budžeta KS, osigurano oko devet miliona KM za ove namjene. Od tih sredstava, milion KM je utrošen u aprilu i maju za nabavku prve neophodne količine medicinske i zaštitne opreme, a danas isporučujemo i drugi dio te opreme. Ukupna vrijednost ove nabavke je oko 1,2 miliona KM jer ona obuhvata i 20.000 PCR testova i podloga u vrijednosti od 550.000 KM koji će do kraja ove sedmice biti isporučeni krajnjim korisnicima. Dakle, od osiguranih devet miliona KM, do sada smo utrošili 2,2 miliona KM, te sačuvali oko sedam miliona KM za takoreći ’teže dane’ i u slučaju da se javi potreba za novim nabavkama”, obrazložio je premijer Nenadić.\nIstakao je da se izuzetno odgovorno raspolagalo sredstvima. Nabavke su realizirane u saradnji sa UNDP-jem, a razlozi su brže procedure, transparentnost, kao i multipliciranje sredstava, jer su kroz saradnju sa UNDP-jem, na utrošenih 2,2 miliona KM osigurana dodatna donatorska sredstva, te je u konačnici nabavljena oprema u vrijednosti 4,2 miliona KM. Time su, po riječima premijera Nenadića, zadovoljene potrebe zdravstvenih ustanova za medicinsko-zaštitnom opremom do kraja ove godine.\nSebija Izetbegović, direktorica Kliničkog centra Univerziteta u Sarajevu, istakla je da su respiratori značajna pomoć radu ove ustanove, te je zahvalila ovom prilikom Vladi KS.\n“U periodu pandemije uzrokovane koronavirusom, svakako će ova tri respiratora dobro doći, uz nadanje da će što manje bolesnika uopće trebati invazivnu podršku respiratora. Mi sad trenutno imamo 127 respiratora i 49 mašina za anesteziju, koje bi se mogle koristiti za mehaničku ventilaciju, tako da s postojećim brojem bolesnika i aparata možemo da kontrolišemo trenutnu situaciju“, kazala je direktorica.\nPredsjednik Upravnog odbora Opće bolnice “Prim.dr. Abdulah Nakaš” Sead Željo, također je izrazio zahvalnost Vladi KS i premijeru Mariju Nenadiću koji je iskazao veliku energiju i sposobnost prilikom nabavljanja respiratora. Zahvalnost je upućena i Edisu Arifoviću i UNDP-ju bez čije pomoći bi ovaj proces bio puno teži i duži.\nUz današnju donaciju, iz Opće bolnice poručili su da će sa ukupno 20 respiratora, novim izolatorijem koji se ubrzano uspostavlja i obezbjeđenjem dodatnog medicinskog kadra moći kvalitetno odgovoriti na eventualni novi talas epidemije koronavirusa.\nDistribuciju zaštitne opreme i PCR testova i podloga za briseve javnim zdravstvenim ustanovama vršit će Krizni štab MZ KS u saradnji sa Zavodom za javno zdravstvo KS.\nPrema riječima direktora ZZO KS Sakiba Katane, sa zdravstvenim ustanovama i UNDP-jem se koordiniraju procedure u zavisnosti od situacije i potreba na terenu, te će se i dalje kontinuirano vršiti nabavka potrebne opreme u zaštiti i borbi protiv COVID-19 infekcije.\nŠef programa za lokalni razvoj UNDP-ja u Bosni i Hercegovini Edis Arifagić naveo je da se sa Vladom KS aktivno sarađuje još od marta ove godine, kada je krenulo globalno širenje pandemije, kao i vladama drugih kantona.\nNaveo je kako će se potreba za potrošnim materijalom, prije svega, zaštitnim rukavicama, maskama postojati i dalje, s obzirom da pandemija ne jenjava kako na globalnom tako i na lokalnom i regionalnom nivou.


London: Prijem povodom obilježavanja jubileja desetogodišnjice od obnavljanja nezavisnosti Crne Gore\nAmbasada Crne Gore u Londonu organizovala je prijem povodom obilježavanja jubileja desetogodišnjice od obnavljanja nezavisnosti Crne Gore.\nLjubljana: Svečanom akademijom obilježena desetogodišnjica obnove nezavisnosti i hiljadu godina državnosti Crne Gore\nAmbasada Crne Gore u Ljubljani je Svečanom akademijom, u sali Slovenačke filharmonije, obilježila desetogodišnjicu obnove nezavisnosti i hiljadu godina državnosti Crne Gore.\nSkoplje: Obilježena desetogodišnjica nezavisnosti Crne Gore\nAmbasada Crne Gore u Republici Makedoniji, povodom obilježavanja prve decenije obnove nezavisnosti i hiljadu godina državnosti Crne Gore, organizovala je prijem u Skoplju.\nAmbasada Crne Gore u Republici Hrvatskoj, povodom obilježavanja prve decenije obnove nezavisnosti Crne Gore, organizovala je prijem u Zagrebu.\nVaršava: Prijem povodom proslave jubileja Decenije nezavisnosti Crne Gore\nAmbasada Crne Gore u Varšavi organizovala je prijem povodom proslave Dana nezavisnosti i hiljadu godina državnosti Crne Gore.\nKijev: Organizovana proslava Dana nezavisnosti i hiljadu godina državnosti Crne Gore\nU Počasnom konzulatu Crne Gore u Kijevu organizovana je proslava Dana nezavisnosti i hiljadu godina državnosti Crne Gore.\nArgentina: Obilježena desetogodišnjica obnove nezavisnosti i hiljadu godina državnosti Crne Gore\nAmbasada Crne Gore u Argentini organizovala je proslavu povodom obilježavanja desetogodišnjice obnove nezavisnosti i hiljadu godina državnosti Crne Gore u gradu Presidencija Roke Saenz Penja u provinciji Ćako.\nSarajevo: Organizovana proslava Dana nezavisnosti i hiljadu godina državnosti Crne Gore\nAmbasada Crne Gore u Sarajevu organizovala je proslava Dana nezavisnosti i hiljadu godina državnosti Crne Gore.\nUz prisustvo ambasadora Crne Gore u zemljama Beneluksa Vladimira Radulovića, ministarke za porodicu i imigraciju Luksemburga Korin Kahen, predsjednika opština Kajl i Dudelanž, Džon Lorent i Dan Bjankalana otvoren je počasni konzulat Crne Gore u Luksemburgu, sa sjedištem u Kajlu.\nCrna Gora prihvatila Sporazum o trgovinskim olakšicama Svjetske trgovinske organizacije\nStalni Predstavnik Crne Gore pri Svjetskoj trgovinskoj organizaciji (STO), ambasador Zorica Marić Đorđević predala je danas, u ime Vlade Crne Gore, generalnom girektoru Robertu Azevedu pravni instrument o prihvatanju multilateralnog Sporazuma o trgovinskim olakšicama.


Zaev: Vlada će zakonom proširiti upotrebu jezika\nZoran Zaev, predsjednik SDSM, koji je sakupio i predao većinu za sastav vlade, ali mu predsjednik Ivanov nije dao mandat\nPredsjednik Socijaldemokratskog saveza Makedonije, Zoran Zaev predstavio je u petak program svoje vlade, iako još nije dobio mandat od predsjednika Gjorga Ivanova.\nZaev je rekao da će njegova vlada donijeti zakon o proširenju upotrebe jezika.\n"Očekujemo zakon o jezicima jer vjerujemo da svim građanima treba omogućiti lakše funkcionisanje u svakodnevnom životu i komunikacuju sa institucijama", rekao je Zaev.\n"Nova vlada će predložiti zakon o jezicima koji će proširiti upotrebu jezika koji govori najmanje 20 posto građana, odnosno albanski jezik, u sladu sa amandmanom 5. Ustava. Zakonom će se proširiti upotreba jezika u institucijama, te će omogućiti da albanski državljani komuniciraju sa državnim institucijama na njihovom maternjem jeziku ", rekao je Zaev.\nNa početku konferencije za novinare, lider SDSM je naglasio da se parlamentarna većina snažno se zalaže za jačanje jedinstva, suverenitet i stabilnost Makedonije, dodajući da niko nema pravo blokirati demokratski proces iza kojeg stoji podrška građana.\nPredstavljajući program buduće vlade, Zaev je naveo da su mu prioriteti, između ostalih, da Makedonija postane država svih svojih građana, članica EU i NATO.\nZaev je predao potreban broj potpisa poslanika kao dokaz većine u Sobranju, za sastav nove makedonske vlade, ali je predsjednik Gjorge Ivanov odbio da mu da mandat, čime je produbljena kriza u Makedoniji.


Vučić: Kompletni idioti ruše noću - 10.05.2016, Sputnik Srbija\nPremijer Srbije Aleksandar Vučić izjavio je danas da ne razume one koji su odlučili da rušenje u Savamali obave tokom noći, jer je reč o bespravno podignutim... 10.05.2016, Sputnik Srbija\nvesti, srbija, beograd, savamala, aleksandar vučić, saša janković, vlada srbije, policija, komunalna policija\n14:14 10.05.2016 (Osveženo: 14:24 10.05.2016)\n© Wikipedia / Tanja ValičAleksandar Vučić u fabrici BAT u Vranju.\nPremijer Srbije Aleksandar Vučić izjavio je danas da ne razume one koji su odlučili da rušenje u Savamali obave tokom noći, jer je reč o bespravno podignutim objektima, i dodao da nadležni organi treba da nastave svoj posao.\n„U pitanju je rušenje je bespravnih objekata, niko nije povređen“, rekao je Vučić novinarima i one koji su odlučili da ruše noću nazvao „kompletnim idiotima“.\n8 Maj 2016, 10:00\n„Ako mene pitate, ja mislim da onaj ko bi to uradio, a da je želeo da uradi bilo ko iz vlasti, da je taj kompletni idiot, jer je to trebalo da uradi u po bela dana, jer su u pitanju bespravni objekti, koji su ružno izgledali i od kojih su korist imali samo oni čiji su bili“, istakao je.\nVučić je rekao da ne razume kome je to bilo potrebno, i dodao da su mogli njega da pozovu:\n„Došao bih da tamo stanem i da kažem da tu hoćemo da napravimo najlepši deo grada, a ne prljave udžerice“.\nPremijer je rekao da policija radi svoj posao i pozvao na strpljenje, primetivši da je dve nedelje bilo potrebno da budu uhapšeni navijači koji su tukli ljude ispred stadiona, iako se i pre toga pričalo kako ih neko štiti.\n„Pustite nadležne organe da rade svoj posao i nemojte da preterujete u značaju događaja, jer vidim kako i ko pravi političke slučajeve negde gde ih nema“, rekao je Vučić novinarima u Vranju.\n7 Maj 2016, 18:25\nVučić je napomenuo i da policiji niko nije zabranio da reaguje prilikom rušenja, kako to tvrdi zaštitnik građana Saša Janković, već da se policija pozivala na komunalnu policiju zbog nestanka struje i samog posla koji se obavljao.\n„Sasvim sam siguran da niko nije zabranio policiji, ali i to je posao za nadležne organe“, rekao je Vučić i ponovio da ne razume šta je smisao svega, jer vidi da neki imaju fantomke, „koje su im valjda ostale iz vremena privatizacije, kada su upadali po fabrikama, pljačkali, otimali narodu novac“.\n„Kako ti, majstore, znaš da ima fantomka da se kupi, a ja ne znam“, upitao je Vučić.\nPrema njegovoj oceni, Savamala je nekima poslužila za političku promociju, jer su „ceo život radili na zatvaranju fabrika i radnih mesta, pa nemaju čime da se pohvale, i moraju da pronađu temu i pričaju gluposti“.\n„Veoma poštujem šta kažu institucije, svi zaštitnici ovoga sveta, sve je super, ali nadležni organi, Tužilaštvo i MUP su ti koji daju konačnu reč, i oni će u skladu sa zakonom da postupaju i daju ocenu“, naveo je Vučić.


DMEN organizovao predavanje ”Poljoprivreda u Crnoj Gori – stanje i perspektive” – Mladi Nikšića\nDruštvo mladih ekologa Nikšić organizovalo je predavanje ”Poljoprivreda u Crnoj Gori – stanje i perspektive” za grupu poljoprivrednika koji se bave pretežno biljnom proizvodnjom. Na temu ‘’Poljoprivreda u Crnoj Gori – stanje i perspektive’’ govorila je prof. dr Aleksandra Martinović koja je istakla da Crna Gora mora razvijati proizvodnju visokokvalitetnih tradicionalnih proizvoda.\n”Tradicionalne proizvode treba plasirati na tržište primarno kroz sektor turizma, prateći principe održivosti i uz poštovanje ekoloških načela. U tom cilju važna je edukacija proizvođača kroz Kodeks dobre poljoprivredne prakse, sa posebnom pažnjom na adekvatno odlaganje otpada”, navela je profesorica.\n”Kontrole se sprovode kroz računarski sistem kada je u pitanju registar životinja, baze podataka u vezi s biljnom proizvodnjom kao što su usjevi, duvan, povrće i staklenici, registar proizvođača grožđa i vina, registar maslina i registar nositelja polisa poljoprivrednog osiguranja. Međutim, te baze podataka nisu integrisane”, rekla je ona tokom predavanja i dodala da se na licu mjesta sprovode provjere stoke i usjeva te da je jedan od ciljeva projekta MIDAS uspostavljanje povezanih informacionih sistema.\n”Preporuke date u Kodeksu dobre poljoprivredne prakse pomoći će poljoprivrednicima da zaštite poljoprivredno zemljište u Crnoj Gori u korist svih njenih građana i budućih generacija, održe rijeke, jezera i pitke vode u Crnoj Gori čistima i zdravima izbjegavajući zagađivanje nitratima, zaštite zdravlje i dobrobit životinja, bezbjedno koriste pesticide kako bi zaštitili sebe, svoje porodice, susjede i uopšte potrošače, životinje, kao i životnu sredinu”, naglasila je profesorica Fakulteta za prehrambenu tehnologiju, bezbjednost hrane i ekologiju.\n”Da bih svoj proizvod plasirao na tržište Evropske unije, konkretno Hrvatske, potrebni su mi sertifikati koje ne mogu dobiti u Crnoj Gori. Iako imam ponude iz Dubrovnika, nijesam u mogućnosti da tamo plasiram svoje proizvode”, rekao je on i naveo problem predugog trajanja projekata, od početka realizacije do isplativosti kreditnih sredstava.\n”Jako je bitno da se zaštite domaći proizvođači, jer ne mogu biti konkurentni sa uvoznim. Postoji i problem kontrole sjemena, posebno uvoznih, koja su se slabo pokazala ove godine, naročito sjeme krompira”, istakao je on.\nTokom projekta ”Unapređenje lokalnih kapaciteta za potrebe poljoprivrednih proizvođača” Društvo maldih ekologa Nikšić nastaviće rad sa ciljnom grupom poljoprivrednika iz opštine Nikšić koja je formirana u proteklom periodu.


VUČIĆ POSLAO OŠTRU PORUKU MILU: Đukanović mora da zna jednu stvar! | FELJTON.rs G-E0EWZBLP0V\nHome / DIJASPORA / VUČIĆ POSLAO OŠTRU PORUKU MILU: Đukanović mora da zna jednu stvar!\nVUČIĆ POSLAO OŠTRU PORUKU MILU: Đukanović mora da zna jednu stvar!\nPosted by: admin 08/02/2022\tin DIJASPORA, OGLASI Leave a comment\nNjegove izmišljotine, brutalne laži o uticaju Srba i Srbije, i o tome da su Srbi narod sa malignim uticajem, zajedno sa Rusima, protiv toga ću da se borim uvek, kazao je Vučić\nPredsednik Srbije Aleksandar Vučić govoreći o izjavi crnogorskog predsednika Mila Đukanovića o tome kako se Crna Gora odbranila od velikosrpskog nacionalizma, kazao je da se Đukanoviću priviđaju različite stvari.\n„Priviđaju mu se različite stvari, samo nek nastavi tako, ima on pametnija posla nego da se bavi Srbijom“, naveo je Vučić.\nPredsednik Srbije nije hteo da komentariše političku krizu u Crnoj Gori.\n„Nisam se bavio situacijom u Crnoj Gori, to je pitanje za jednu drugu državu i oni se time bave. Ali Đukanovićev pristup koji je uvek izrazito antisrpski, na svakom mestu ću da osudim. Njegove izmišljotine, brutalne laži o uticaju Srba i Srbije, i o tome da su Srbi narod sa malignim uticajem, zajedno sa Rusima, protiv toga ću da se borim uvek“, kazao je Vučić.\nOn je poslao poruku crnogorskom predsedniku.\n„Đukanović mora jednu stvar da zna – uvek ću da štitim srpski narod i uvek ću da branim Srbiju i znam koliko to opasnosti nosi. Ja alternativu nemam, imam jednu zemlju i jedan narod kom pripadam“, naglasio je Vučić.\nOni koji se izjašnjavaju kao Crnogorci nama nisu ništa krivi, oni su naša braća, ali nećemo da dozvolimo da šutirate i šikanirate srpski narod, dodao je Vučić.\nPrevious: ĐORĐE BALAŠEVIĆ JE JOŠ JEDNOM UMRO! Tužna vest za sve ljubitelje Đoletovih pesama, porodica dala zvanično saopštenje\nNext: PRVE SLIKE S MESTA TRAGEDIJE U LESKOVCU: Detalji užasa kod pumpe, muškarac ubijen u tuči? (FOTO)


Crveni krst Užice pobednik u pružanju prve pomoći – Zlatibor.News\nReading: Crveni krst Užice pobednik u pružanju prve pomoći\nZlatibor.News > Blog > Događaji > Crveni krst Užice pobednik u pružanju prve pomoći\nCrveni krst Užice pobednik u pružanju prve pomoći\nUpdated 2012/06/17 at 12:38 AM\nDanas je na Zlatiboru u organizaciji Crvenog krsta Užice održano takmičenje u pružanju prve pomoći za Užičko-podrinjsko-kolubarski region i Kragujevačko-Kraljevački region. Takmičilo se 19 ekipa, 11 u kategoriji podmlatka (učenici osnovnih škola), a 8 u kategoriji omladina (učenici srednjih škola).\nPodmladak Omladina Podmladak Omladina\nUžice Užice Gornji Milanovac Kraljevo\nŠabac Loznica Kraljevo Gornji Milanovac\nNova Varoš Valjevo Aranđelovac Trstenik\nPožega Svilajnac Čačak\nLoznica Trstenik Ćuprija\nCrveni krst Užice svake godine između marta i maja vrši obuka đaka sedmih i osmih razreda osnovnih škola u pružanju prve pomoći, akcijom su obuhvaćeni i učenici srednjih škola. Godišnje, kroz obuku iz prve pomoći prođe oko 500 učenika. Po završenoj obuci, krajem maja (1.juna ove godine) se održava gradsko takmičenje u pružanju prve pomoći, a zatim sledi međuregionalno (održano 16.juna ove godine), a državno takmičenje je zakazano za septembar 2012.godine\nKonkurencija je bila jaka, a ekipe su bile vrlo ujednačenog kvaliteta. Za realističan prikaz povreda zaslužni su glumci i šminkeri. Takmičarima je na ruku išlo i lepo vreme, pa su uslovi bili skoro idealni. Pehare i diplome su pobednicima uručili Maja Rosić (stručni saradnik Crvenog krsta Srbije) i Aleksandar Pantelić (član nacionalnog tima prve pomoći).\nU kategoriji podmlatka za Užičko-podrinjsko-kolubarski region prvo mesto je osvojila ekipa Crvenog krsta Užice sa 641 osvojenim bodom, dok je za Kragujevačko-Kraljevački region prvo mesto osvojila ekipa Crvenog krsta Gornjeg Milanovca sa 627 osvojenih bodova. U generalnom plasmanu prvo mesto je pripalo ekipi Užica, drugo ekipi Gornjeg Milanovca, a treće mesto je osvojila ekipa Crvenog krsta Kraljeva sa 601 bodom (drugo mesto u Kragujevačko-Kraljevačkom regionu).\nU kategoriji omladina prvo mesto u Užičko-podrinjsko-kolubarskom regionu je osvojila ekipa Užica sa osvojenih 941 bodom, drugo mesto je pripalo ekipi Loznice, a treže ekipi Valjeva. U Kragujevačko-Kraljevačkom regionu poredak je bio sledeći: prvo mesto je pripalo ekipi Kraljeva (940 bodova), na drugom mestu je bila ekipa Gornjeg Milanovca (923 boda), treće mesto je zauzela ekipa Trstenika (852 boda), četvrta je bila ekipa Čačka (807 bodova) i na kraju ekipa Ćuprije (461 bod).\nU generalnom plasmanu u kategoriji omladine prvo mesto je osvojila ekipa Užica, drugo mesto ekipa Kraljeva i treće mesto ekipa Gornjeg Milanovca.\nTAGGED: crveni krst uzice, prva pomoć, takmicenje u pruzanju prve pomoci, zlatibor 2012\nPrevious Article Takmičenje u pružanju prve pomoći\nNext Article Osmaci polagali završni ispit iz srpskog jezika


Potpisan sporazum za tešnju pravosudnu saradnju Srbije i EU - European Western Balkans\nPotpisivanje sporazuma Srbije i Evrodžasta; Foto: Tanjug / Bojan Stekić\nBEOGRAD – Srbija je juče potpisala Sporazum o saradnji sa Agencijom Evropske unije koja se bavi pravosudnom saradnjom u krivičnim pitanjima među agencijama država članica.\nSporazum su potpisali ministarka pravde Nela Kuburović i predsednik Evrodžasta Ladislav Hamran.\nSrbija i Evrodžast sarađuju od 2015. godine. Do sada su zajedno radili na 143 slučaja teškog organizovanog kriminala, krivična dela pranja novca, krijumčarenja narkotika, prevara, kao i zločina protiv života i tela i prava na ličnu slobodu\nOd sada, Srbija će moći da učestvuje u razmeni podataka o ličnosti i dokaza sa tužiocima i istražiteljima iz čitave Evrope. Pored toga, očekuje se da če Srbija u budućnosti dobiti mogućst da imenuje tužioca za vezu u Evrodžastom.\n“Ohrabrujem obe strane da u potpunosti iskoriste ovaj sporazum. Postavljanje srpskog oficira za vezu u Evrodžasta nesumnjivo će uveliko olakšati ovu saradnju. Srbija bi trebalo da nastavi sa jačanjem napora da obezbedi poštovanje zahteva EU u ovoj oblasti”, rekla je na potpisivanju sporazuma zamenica šefa Delegacije Evropske unije u Srbiji Mateja Norčič Štamcar.\nTokom prethodnih godina, Evrodžast je potpisao sporazume o saradnji sa tri države Zapadnog Balkana – Severnom Makedonijom (2008), Crnom Gorom (2016) i Albanijom (2018).\nEvrodžastLadislav HamranMateja Norčič ŠtamcarNela Kuburović


Povratak otpisanog: Hoće li Varufakis uzdrmati Evropu iz Nemačke kad nije iz Grčke - Sputnjik Srbija\n17:58 04 Mart 2021\n19:15 27.11.2018 Preuzmite kraći link\nBivši ministar finansija Grčke Janis Varufakis po svoj prilici ozbiljno namerava da uzdrma evropsku političku scenu. Naime, njegov panevropski „Pokret za demokratiju u Evropi 2025“, odnosno DIEM 25, u Berlinu ga je kandidovao na izborima za Evropski parlament, zakazanim za maj sledeće godine.\nDIEM 25 osnovan je pre dve godine, sa idejom da „demokratizuje“ Evropu, a Varufakis, poznat po izrazitom protivljenju merama štednje u Grčkoj, prihvatio je nominaciju za EP rekavši da „ona predstavlja transnacionalne politike koje su nam neophodne u Evropi“ i predstavio slogan „Evropsko proleće“.\nMilan Igrutinović iz Instituta za evropske studije smatra da nisu preterano velike šanse za DIEM 25, krovnu organizaciju koja ga kandiduje, da prođu uslove izbora i cenzus na predstojećim izborima za Evropski parlament.\n„Međutim, on želi da prodrma prevashodno nemačku politiku, pre svega zato što je kroz svoju praksu 2015. godine i sukob koji je imao sa Briselom, Volfgangom Šojbleom i nemačkom političkom elitom, verovatno shvatio da političke promene Evropi ne dolaze sa krova EU, nego od država, pogotovo velikih država članica Unije. U tom smislu, odabir Nemačke je, na neki način simboličan, ali je i razuman čin, jer guranje te leve demokratske politike treba da počne od pojedinačnih država, a ne da se menja Evropa sa krova, jer to tako prosto ne funkcioniše“, napominje Igrutinović.\nTo, dakle, jeste smislen korak, dodaje naš sagovornik, ali napominje da je pitanje da li će biti i uspešan.\n„Meni se ne čini da će oni uspeti da se dodatno profilišu, ali videćemo jer će to svakako zavisiti od njihove kampanje. Naime, evropski izbori često umeju da budu dosta drugačiji od nacionalnih izbora i da u Evropski parlament pošalju jedan drugačiji profil stranaka u odnosu na onaj koji je na nacionalnom nivou, na primer na nivou Bundestaga u Nemačkoj. Dakle, on i Srećko Horvat su napravili tu stranku u Nemačkoj kako bi formalno mogli da se kandiduju. Njih dvojica su prvi na listi, a ostali su lokalni nemački kadrovi sa ovim ili onim nivoom prepoznatljivosti. Ali pored partija ’Levica‘ i SPD, koje su sa leve strane spektra, veliko je pitanje da li će njihov DIEM 25 uspeti da uđe u evropski parlament i mislim da njihove šanse nisu velike“, objašnjava Igrutinović.\nMeđutim, kako kaže, Varufakisu i njegovoj stranci ulazak u EP suštinski i nije cilj.\n„Oni su dovoljno pragmatični i realni da igraju na dugi rok, jer žele da menjaju evropsku politiku na način koji je sistematičan i ’kaskadni‘ — dakle, da se pojavljuju u javnosti, da nude nešto drugačije ideje koje su levog karaktera i da budu transnacionalni, što je jedna od bitnih tema i poruka DIEM-a 25 koje su stigle iz Nemačke. U tom smislu oni moraju da budu ambiciozni, da ciljaju visoko, ali mislim da će biti zadovoljni nekakvim smislenim rezultatom, a pre svega daljom medijskom profilizacijom i prisutnošću na nemačkoj političkoj sceni. To je za njih daleko važniji zadatak i cilj i pre svega će po tome meriti svoj uspeh, umesto po samom izbornom rezultatu“, ukazuje Igrutinović.\nNa pitanje kakvi su kapaciteti Janisa Varufakisa kao lidera, Igrutinović kaže da on gađa evropsku političku scenu, a ostaje da se vidi da li će lista na kojoj se on nalazi dobiti poverenje nemačkih birača.\n„Lista DIEM 25 će se, gotovo izvesno, kandidovati u više drugih zemalja jer insistira na svojoj transnacionalnosti. Dakle, Varufakis se samo formalno kandiduje u Nemačkoj, ali on zapravo igra na političkom nivou čitave Evrope. Pitanje je kako će ga percipirati nemački birači jer će on biti vezan za tu nemačku sekciju svog pokreta. On se do sada pokazao kao smislen govornik, kao neko ko je uspeo da artikuliše neke akademske, leve ekonomske ideje sa političkom porukom koja ima neku svoju publiku u Evropi, i to nije sporno. Međutim, veliko je pitanje da li će nešto uraditi s obzirom na postojanje određene konkurencije na evropskoj levici koja je vidljiva i u Evropskom parlamentu, gde imamo partije od SPD-a do koalicije levih stranaka koje već nekoliko izbornih rezultata ostvaruju pristojne rezultate“, objašnjava Igrutinović.\nU svakom slučaju, dodaje, Varufakis i njegovi partijski partneri igraju na dugi rok, i kada pominju 2025. godinu, razmišljaju u tim kategorijama — kako da se u narednih pet ili deset godina u Evropi menja, pre svega, narativ u javnosti, način debate i teme u debati. To je njihov primarni cilj, a predstojeći izbori su samo sredstvo za ostvarivanje tog cilja.\nVarufakis: Sa ponosom ću nositi prezir kreditora\nNa pitanje koliko je slogan „Evropsko proleće“ prijemčiv Evropljanima, Igrutinović kaže da je teško ne setiti se „Arapskog proleća“ iz 2011. i čitavog niza pobuna, revolucija i kvazirevolucija koje su ga pratile. Međutim, kako objašnjava, Varufakisov slogan ima drugu konotaciju.\n„Mislim da on pokušava da pošalje optimističnu poruku pre svega mlađem svetu koji se ne snalazi u tekućem političkom establišmentu i koji pre svega nije raspoložen da glasa za stranke desnice, da njih nekako izvuče u javnost i da ih ubaci u politiku. Mislim da se njegov slogan odnosi na tu vrstu proleća koja asocira na mladost, na obnavljanje, što ima smisla. Ipak, on svakako sobom nosi i tu nesrećnu asocijaciju, pre svega, na Arapsko proleće, kao na neke neuspešne poduhvate u prošlosti. U svakom slučaju, dobro je u Evropi imati i nove snage i nove poruke“, zaključuje Igrutinović za Sputnjik.\nPodsetimo, Janis Varufakis je podneo ostavku na mesto ministra finansija Grčke 2015. godine, zbog mera štednje koje su propisane Atini.\nizbori za Evropski parlament, Varufakis


Bivši predsednik Evropske centralne banke biće na čelu vlade "nacionalnog jedinstva", jedne krajnje šarolike koalicije. 73-godišnji Dragi je već bio u penziji, ali će je napustiti zbog ove neobične političke avanture, piše Dojče Vele.\n"To što Mario Dragi ima pred sobom, kvadraturu kruga, nije prva takva vlada nego je u Italiji relativno često bila instrument", kaže Lutz Klinkhammer, stručnjak za Italiju na Nemačkom istorijskom institutu u Rimu. Ali, krajnje široka koalicija sastavljena od levice, desnice, populista, socijalista i konzervativaca, koja namerava da podrži Dragija u parlamentu, neobična je i za italijanske prilike.\nPredsednik države Serđo Matarela poverio je Dragiju zadatak stvaranja "tehničke" vlade sa stručnjacima i uputio ga da za to traži podršku u parlamentu. Lutz Klinkhammer smatra da Mario Dragi, koji u Italiji nikad nije obavljao neku političku funkciju, ima veliku prednost. Verodostojniji je od brojnih njegovih prethodnika koji su vodili prelazne tehničke vlade. "Upravo zato je izabran. Važna je njegova kompetencija i poverenje koje on ne uživa samo u Italiji nego i u inostranstvu."\nNovi predsjednik italijanske vlade će, pre svega, morati da se bavi raspodelom oko 200 milijardi evra pomoći italijanskoj privredi koje na raspolaganje stavlja Evropska unija. Većina toga su, istina, novi krediti. Stranke koje ga podržavaju imaju, međutim, vrlo različite poglede koje regije i koje branše bi trebale dobiti pomoć.\nEvropska unija je postavila određene uslove u pogledu standarda zaštite okoline, održivosti i smislenosti investicija.\nPopulisti iz Pokreta 5 zvezda zahtevaju osnovni dohodak za sve građane i više novca iz Brisela, desno-ekstremna Lega želi smanjenje poreza i olakšice za srednji sloj. Do kraja aprila Dragi namerava da završi glavni plan za reformu italijanske privrede. On je izabran "jer se radi o tome da se novac iz fonda 'Next Generation EU' smisleno investira", kaže Lutz Klinkhammer.\n"Ako se to ne dogodi onda će Italija, s obzirom na svoj državni deficit, upasti u crnu rupu", kaže Klinkhammer.\nRecesija od Milana do Palerma je tako duboka kakva nije bila od Drugog svetskog rata, industrijska proizvodnja opada, državni dugovi eksplodiraju i ove godine bi mogli dostići 160 odsto BDP-a. Kao šef Evropske centralne banke Dragi je stalno pozivao na reforme u svojoj domovini kako bi se konsolidovale finansije. Sad on mora sam pokušati sprovesti to što nije uspelo njegovim prethodnicima u poslednjih 20 godina.\nSindikati su saopštili da Dragijevoj vladi nameravaju dati šansu. I italijanski industrijski savez Confindustria izrazio je poverenje Dragiju i nada se da će vladajuća koalicija postići konsenzus.\n"SUOČIĆE SE S PROBLEMIMA KOJE JE NA PRETHODNOJ FUNKCIJI STVORIO" Bivši guverner ECB sada je premijer Italije\nPOLA MILIJARDE NEPRODATE ODEĆE U NEMAČKOJ Popusti i do 90 odsto\nMario Dragi je u Italiji postao poznat svojom izjavom iz 2012. u vreme krize državnog duga da će Evropska centralna banka u okviru svojih ovlašćenja učiniti sve što je nužno.\n"I verujte mi, biće dovoljno", rekao je Dragi na radost finansijskih tržišta.\nEvro je spašen jer je Mario Dragi spornim otkupom obveznica na finansijska tržišta gurao puno jeftinog novca. Tako su spašene Italija i druge prezadužene zemlje koje su ostale likvidne. Time je dobio nadimak "Super Mario". Finansijska tržišta očito veruju da će Mario Dragi svoju domovinu izvući iz krize izazvane pandemijom. Kamate koje italijanska država mora plaćati za svoje obveznice niske su kao što godinama nisu bile.


Mektić informirao državne parlamentarce o trenutnoj situaciji s migrantima\nHome Politika BiH Mektić informirao državne parlamentarce o trenutnoj situaciji s migrantima\nMinistar sigurnosti Bosne i Hercegovine i predsjedavajući Operativnog štaba za pitanje migracija u BiH Dragan Mektić upozorio je još jednom na nekorektno ponašanje susjednih zemalja, koje migrante propuštaju preko svoje teritorije ili ih ilegalno vraćaju u BiH.\nOn je o pitanju migracija razgovarao danas s delegacijom poslanika Parlamentarne skupštine BiH, okupljenu oko Kluba za evropske integracije i sigurnosna pitanja u kojoj su bili Jasmin Emrić, Edita Đapo, Aida Baručija, Mirjana Marinković-Lepić i Dženan Đonlagić.\nCilj posjete je bio da se poslanici informiraju o trenutnoj situaciji u oblasti migracija, upravljanju i izazovima s kojima se suočavaju nadležne institucije za pitanje migracija te aktivnosti koje su planirane u narednom periodu.\nMinistar Mektić je istakao ključne probleme, prvenstveno što na nivou Evropske unije ne postoji zajedničko rješenje, naglasivši da migranti prolaze preko zemalja članica EU, odnosno Grčke i Bugarske.\nSituacija s migrantima najviše se odražava na Unsko-sanski kanton, te su članovi delegacije PSBiH prenijeli prijedloge i utiske koje su stekli nakon nedavne posjete privremenim prihvatnim centrima u ovom kantonu.\nOcijenjeno je da će se time znatno olakšati upravljanje i kontrola migranata, ali i poboljšati život građana u ovom kantonu, saopćeno je danas iz Ministarstva sigurnosti BiH.\nPrevious articleBorci neumoljivi, ne isključuju masovne proteste\nNext articleIstraživanje pokazalo: Ako se zamažete dok jedete, inteligentni ste


Najbolji basketaši sveta za vikend u Beogradu – SveVesti.net\n“Izrazio bih zadovoljstvo što posle ženskog Evropskog prvenstva u košarci imamo još jedno takmičenje kod nas. Košarka, kao osnova basketa, je uvek dobrodošla u Srbiju i bitan nam je sport”, rekao je Vesić i pozvao Beograđane da u velikom broju ispune tribine i pruže podršku srpskim ekipama.\n“Imamo najbolji tim na svetu, Novi Sad, ali i reprezentaciju. Basket se brzo razvija u svetu, postao je olimpijski sport, što je prilika i da osvojimo medalju. Iskazali smo želju da budemo domaćini i hoćemo da doprinesemo popularizaciji tog sporta”, rekao je Vesić, uz konstataciju da Srbija želi da ulaže u sport u kome je veoma uspešna.\n“Presrećni smo što možemo da igramo turnir iz tako značajne serije u Srbiji. Donosi nam puno bodova u kvalifikacijama za Olimpijske igre, odnosno veliku šansu za plasman”, poručio je on.\n“To je nagrada za momke koji uspešno reprezentuju Srbiju. Trudili smo se da napravimo najveći čelendžeru na sveta, a ništa toga ne bi bilo bez podrške Grada”, naveo je Koprivica pre nego što je Vesiću uručio dres.\nFIBA 3×3 Challenger se igra u subotu i nedelju na terenu kod Štark arene.\nPrevious Arnautović u svom stilu: Novinari u Evropi puno pričaju\nNext Olimpijakos odbio ponudu za Milutinova, Vesterman u Feneru, Barsa sve jača


Kapiteni "dižu sidro", ko će još napustiti Zvezdu na leto? - Sportske.net\nKapiteni "dižu sidro", ko će još napustiti Zvezdu na leto?\n"Rampa" za Zvezdu, vicešampion ne da lidera!Milojević dobio ''kolegijalni savet'' da ode iz Zvezde, ovo je razlog!Mrkela polako otkriva karte, šta Zvezda sprema u prelaznom roku?''Iranski Ibra'' je slobodan igrač, Zvezda krenula u akciju!Terzić: "Partizan uspavani džin, brzo će stati na noge"\nZvezda poseduje obiman igrački kadar i to je dovelo do situacije u kojoj mnogi igrači "nisu viđali" teren u sezoni na izmaku, pa bi upravo mnogi od njih trebalo da napuste klub.\nPostoji još jedna grupa, onih koji bi mogli da napuste "Marakanu", ali neće biti čudno ako i naredne sezone ostanu u klubu.\n"Žurnal" piše da je zamenik kapitena Vujadin Savić na spisku onih kojima će klub omogućiti da realizuju transfer u inostranstvo ukoliko stigne adekvatna ponuda.


Nina Radovanović bez polufinala i medalje na OI - OI 2021 - Dnevni list Danas\nPočetna » Sport » OI 2021 » Nina Radovanović bez polufinala i medalje na OI\nSrpska reprezentativka u boksu Nina Radovanović nije uspela danas da se plasira u polufinale Olimpijskih igara u Tokiju u kategoriji 48-51 kilograma.\nRadovanović je poražena u četvrtfinalu od svetske šampionke, Huan Sjaoven iz Kineskog Tajpeha sa 5:0 odlukom sudija.\nRadovanović: Srbija će imati medalju u ženskom boksu na narednim Igrama\nSrpska reprezentativka u boksu Nina Radovanović rekla je danas da se nije štedela u četvrtfinalnom meču na Olimpijskim igrama u Tokiju i da je „ostavila srce na ringu“, i obećala da će Srbija imati olimpijsku medalju u ženskom boksu na Igrama.\n„Ovo je prva protivnica koja je toliko radikalno viša od mene. Pokušavala sam da nametnem svoj ritam, ali mnogo me je opstruisala svojim naslanjanjem, guranjem i držanjem. To mi je oduzelo mnogo energije kad izađem iz klinča, da nastavim odmah agresivno“, rekla je Radovanović, prenosi Olimpijski komitet Srbije.\n„Mislim da je samo stvar rutine, da mi treba još dva, tri meča ovog tipa, da bih našla način borbe za visoke protivnice“, dodala je ona.\n„Nije me ugrozila fizički, da smo boksovale ono što je meni poznatije – deset rundi, sigurno bi bio moj meč. Potrebna je neka vrsta adaptacije na celu priču. Dala sam svoj maksimum sigurno, nisam se štedela, ostavila sam srce na ringu. Očigledno treba još malo iskustva, ipak smo mi mladi u ovom olimpijskom boksu“, rekla je ona.\n„Samim tim što sam stigla do četvrtfinala, govori da ja mogu, da ne kažem da se kladim, ali da obećam da će Srbija imati olimpijsku medalju u ženskom boksu na narednim Olimpijskim igrama“, rekla je Radovanović.\n„Ja sam napominjala više puta u medijima da je pik moje forme ta 2024. u Parizu, ali da mi je ovo sjajna uvertira. Super je što sam sve ovo osetila, sada znam na čemu treba da radim, tako da će to onda biti sve briljantno“, zaključila je ona.


SVI GRAĐANI KOJI ŠALJU ILI PRIMAJU NOVAC BIĆE U REGISTRU! Donosi se novi ZAKON\nNarodna banka Srbije, Foto: Nebojša Mandić\nprimena izmene zakona\nUvođenje Registra predviđeno je izmenama Zakona\nObjavljeno: 08.11.2019. 08:00h\nIme svakoga ko šalje novac iz Srbije, bilo da je primalac u zemlji ili inostranstvu i svakoga kome novac stiže, od 1. juna sledeće godine naći će se u Jedinstvenom registru korisnika novčane doznake, pišu danas "Večernje novosti".\nDoznake se u javnosti uglavnom vezuju za prilive iz dijaspore i to najčešće iz Nemačke i drugih evropskih država gde radi najviše ljudi iz srbiije, koji novac šalju rođacima u zemlji.\nPOTPUNO NEVEROVATAN PODATAK O SRBIJI: Ovo se stvarno nikad pre nije desilo!\nNovacSrbijaNarodna banka SrbijeInostranstvoŠaljete novacPrimalac novcaZemljaJedinstveni registar korisnika novčane doznakeJedinstveni registar


ČESTITKA ŽELEZNIČARIMA -Tradicija duga 135 godina obavezuje nas da železnicu vratimo u život građana i privrede Srbije\n„U svojoj drugoj istoriji ne pamti se ovako snažna modernizacije železnice u Srbiji još od gradnja prvih pruga pre više od jednog veka. Godinama zapuštena, zanemarena, ostavljena da propadne železnica se danas budi i razvija sa jasnim ciljem: da se vrati tamo gde joj je i mesto, a to u život naših građana i naše privrede“, navela je Mihajlovićeva.\n„Razvoj železnice u srpskoj istoriji uvek je bio simbol napretka čitave države i društva. Zatekli smo stare i zapuštene pruge, vozove koji su vozili 10, 20 ili 30 km na sat, neuređene stanice i ono što je najgore, izgubljeno poverenje građana, privrede pa i države. Sve to menjamo i još puno posla je pred nama“, istakla je Mihajlovićeva.\n„Do kraja naredne godine obnovićemo oko 800 km regionalnih pruga, od kojih je na mnogima železnički saobraćaj godinama i decenijama bio obustavljen. Kupili smo 48 novih putničkih vozova, nove lokomotive za kargo saobraćaj, sve nakon decenija u kojima nije nabavljen nijedan vagon, nijedna lokomotiva“, istakla je Mihajlovićeva.\n„Ali ništa od toga nećemo uspeti ukoliko svaki radnik železnice ne da svoj maksimum. Železničari to znaju, prepoznaju naš napor i zato sam uverena da će svojim profesionalnim, predanim, odgovornim i stručnim izvršavanjem zadataka, kao i ljubavlju prema železnici kao što su to uvek i činili, dati svoj doprinos. Godine pred nama biće na čast i ugled železnici, na čast i ugled Srbije“.\n„Čestitam Dan železničara i 135. rođendan srpskih železnica svima koji su nekada svojim znojem gradili pruge, koji su radili za železnicu, čestitam i svim mladim ljudima koji danas deo železnice. I pozivam mlade ljude da se školuju i na saobraćajnim fakultetima jer su nam stručnjaci potrebni kako bi železnica, u koju država ulaže milijarde evra zauzela mesto koje joj pripada, “ navela je Mihajlovićeva.


RTS :: Sud za zločine OVK, novi pravac\nHronika Sud za zločine OVK, novi pravac\nutorak, 12. feb 2019, 15:53 -> 16:41\nSud za zločine OVK, novi pravac\nSpecijalni sud, koji će procesuirati zločine koje su tokom rata počinili pripadnici Oslobodilačke vojske Kosova, pozvao je na saslušanje Imera Imerija, čiji je brat stradao kao aktivista Demokratskog saveza Kosova, javlja prištinski Ekspres.\nImer Imeri, kako navode prištinski mediji, daće izjavu o ubistvu brata, Hakija Imerija, jednog od nekoliko desetina ubijenih aktivista partije na čijem se čelu nalazio Ibrahim Rugova.\nImer Imeri je, takođe, jedno vreme krivio Tačija za ubistvo brata, ali je kasnije promenio iskaz, postao politički istomišljenik, dok je nekadašnjeg političkog lidera OVK nazvao "Herojem Kosova".\nPrema izveštaju Euleksa iz 2012. godine, od okončanja rata na Kosovu 1999. godine ubijeno je nekoliko desetina članova Demokratskog saveza Kosova. U tom izveštaju se, međutim, ne navode naredbodavci i počinioci dvadesetak politički motivisanih ubistava.


Užičanke sve solidarnije - Užicka Republika Press\nOd početka akcije solidarnosti, pokrenute od strane FB grupe Ужичанке Užičanke i Crvenog krsta Užice, na namenskom računu Crvenog krsta, iz zemlje i inostranstva prikupljeno je oko milion i 700 hiljada dinara i oko 2 500 eura. U periodu od 24. do 31. jula, za bolnicu u Užicu kupljeni su specijalizovani tunel za dezinfekciju, protokomeri (15 komada), tri medicinska aspiratora i 100 jastuka.\nPored kupljenih stvari, od strane sugrađana donirano je:\n– Natkasne – 50 komada\n– Pulsni oksimetri – 2 komada\n– Posteljina za odrasle i decu – 39 komada\n– Jastuci 10 komada\n– Bezkontaktni toplomer – 1 komad\n– Ćebe – 1 komad\n– Hiruške kape – 6 komada\n– Borovnice – 45 kilograma\nObaveštavamo i javnost da je u prethodnih sedam dana sa namenskog računa utrošeno 942.670,20 dinara, za nabavku medicinske i ne medicinske opreme. Od početka trajanja akcije, od strane donatora i humanih građana dostavljeni su i drugu artikli (posteljina, zaštitna oprema, hrana,…) čija je novčana vrednost iznosi oko 855 000 dinara. Nabavka ostale medicinske i nemedicinske opreme se nastavlja, a biće isporučena u toku sledeće nedelje.\nZa ovih sedam dana trajanja akcije solidarnosti, podstaknuti su i drugi sugrađani, udruženja i firme koji su direktno pomogli bolnicu u Užicu i Kovid bolnicu. Po informaciji od predstavnica grupe “Užičanke” dostavljani su sledeći artikli:\n– Kuvani obroci od strane donatora i sugrađana – 168 obroka\n– Maline – 9,5 kilograma\n– Grupa humanih sugrađanki, pružila je i pomoć Kovid bolnici u vidu njenog sređivanja i čišćenja\nCrveni krst Užice je uz pomoć Javnog preduzeća “Veliki Park” i bazena “Oktopus”, Tatinac, obezbedio i postavio dodatne klupe i suncobrane ispred infektivne ambulante kako bi pacijantima olakšao čekanje na pregled.\nOvom prilikom želimo da se zahvalimo svim donatorima iz zemlje i insotranstva koji su svojim svojim nesebičnim trudom i zalaganjem pomogli akciju!\nAkcija solidarnosti se nastavjla i u narednim danima, a ukoliko ste u mogućnosti da pomognete našem zdravstvenom sistemu Vašu novčanu pomoć možete uplatiti na žiro račune:


Priština traži obeštećenje od Beograda za uništene spomenike na Kosmetu\nApsurd iz Prištine: Tražiće obeštećenje od Beograda za uništene spomenike na Kosmetu\nVlada privremenih prištinskih institucija odlučila je da osnuje Komisiju za dokumentovanje navodnog uništavanja kosovskog kulturnog nasleđa tokom sukoba 1998. i 1999. godine.\nMinistar kulture, omladine i sporta Hajrula Čeku smatra da je uspostavljanje ove komisije važno, jer, prema njegovim rečima, time zvanično započinje proces traženja odgovornosti i obeštećenja od Srbije za namerno uništavanje stotina spomenika na Kosovu, objavila je Ekonomija onlajn.„Članovi komisije biće profesionalci i predstavnici državnih institucija, kao i međunarodni stručnjaci. Komisija će uzeti u obzir svu dokumentaciju koja je do sada pripremljena“, rekao je on.Komisija će, kako je naveo Čeku, imati zadatak da sastavi državni inventar sa svim spomenicima uništenim tokom pomenutog perioda.„Zahtev za obeštećenje biće sastavljen u skladu sa međunarodnim standardima“, dodao je Čeku, preneo je portal Kosovo onlajn.\nDa li Albanci misle i na spaljene manastire i crkve SPC, kao i na porušene spomenike na srpskim grobljima?\npolitika, srbija, kosovo i metohija\n10:07 15.07.2021 (Osveženo: 14:53 30.08.2021)\nMinistar kulture, omladine i sporta Hajrula Čeku smatra da je uspostavljanje ove komisije važno, jer, prema njegovim rečima, time zvanično započinje proces traženja odgovornosti i obeštećenja od Srbije za namerno uništavanje stotina spomenika na Kosovu, objavila je Ekonomija onlajn.\n„Članovi komisije biće profesionalci i predstavnici državnih institucija, kao i međunarodni stručnjaci. Komisija će uzeti u obzir svu dokumentaciju koja je do sada pripremljena“, rekao je on.\nKomisija će, kako je naveo Čeku, imati zadatak da sastavi državni inventar sa svim spomenicima uništenim tokom pomenutog perioda.\n„Zahtev za obeštećenje biće sastavljen u skladu sa međunarodnim standardima“, dodao je Čeku, preneo je portal Kosovo onlajn.


Podrška palijativnom zbrinjavanju bolesnika • Poverenik za zaštitu ravnopravnosti\nPodrška palijativnom zbrinjavanju bolesnika\nO nama Vesti Podrška palijativnom zbrinjavanju bolesnika\nPoverenica za zaštitu ravnopravnosti Brankica Janković prisustvovala je svečanom početku radova u okviru Bel Hospis projekta, Dnevni centar prvog Hospisa u Srbiji, koji bi od jeseni trebalo da počne sa radom.\nPoverenica je ukazala na važnost i značaj zbrinjavanja i pružanja pomoći ljudima koji su u terminalnoj fazi bolesti, i naglasila da Poverenik pruža punu podršku svim aktivnostima koje su usmerene na palijativnu brigu i negu. Ona takođe smatra da bi u narednom periodu jedan od prioriteta trebalo da bude razvoj mešovitih socijalno-zdravstvenih i drugih usluga, kako bi se omogućio dostojanstven život teško bolesnim osobama.\nProjekat renoviranja i uspostavlјanja Dnevnog centra prvog Hospisa u Srbiji realizuje se u okviru partnereske saradnje Ministarstva finasija republike Srbije, Ministarstva za rad, zapošlјavanje, boračka i socijalna pitanja i iz sredstava Evropske unije. Ambasador EU u Srbiji Sem Fabrici rekao je da se nada da je ovo početak dobre prakse koja je standard u EU kao i da očekuje slični objekti počnu da funkcionišu i u dugim mestima u Srbiji.\nDogađaju su prisustvovali i pomoćnik ministra za rad, zapošlјavanje, boračka i socijalna pitanja Miloš Janković, direktor Republičkog zavoda za socijalnu zaštitu Božidar Dakić, ambasador Belgije Leo Daes, ambasador Norveške Arne Bjornstad, ambasodor Velike Britanije Denis Kif, predstavnici Grada Beograda i opštine Zvezdara.


"Opozicija u potrazi za zajedničkim predsedničkim kandidatom"\nIzvor\tBlic\tOktobar 01, 2016\nSaša Radulović, Zoran Živković, Dragan Šutanovac i Dušan Petrović razgovaraju o tome ko bi mogao na predsedničkim izborima da bude kandidat opozicije, piše Blic\nKako navodi beogradski dnevnik, "očekuje se da će karte na sto staviti i lider LDP Čedomir Jovanović i SDS Boris Tadić".\nLIst piše da se više sastanaka već odigralo, kao i da su se tokom ove nedelje sastali Živković i Radulović. "Blic" još piše i da Živković i Radulović pokušavaju da se dogovore o ujedinjenju Nove stranke i DJB. Živković je posle tog susreta sa Radulovićem za "Blic" rekao da su teme razgovora bile političke. "Političari kada se sastanu, uvek je tema politika. Tako je bilo i ovog puta. Razgovarao sam sa Radulovićem o svim stvarima ineresantnim za srpsku političku scenu, razgovarali smo o početku skupštinskih zasedanja, i da, tema je bila zajednički predsednički kandidat", rekao je Živković.\n« Vulin odbio da primi Sašu Jankovića Jovanović: LDP za zajedničkog kandidata opozicije »


SRD Breza: U akciji poribljavanja pušteno 20.000 komada potočne pastrmke – Bistro Bosno i Hercegovino!\nPuštanjem oko 20.000 komada potočne pastrmke veličine od 7 do 12 centimetara, u okviru godišnjeg Plana unapređenja ribarstva, članovi Sportsko-ribolovnog društva (SRD) „Breza“, jučer su izvršili poribljavanje Stavnje i Misoče.\nPredsjednik SRD „Breza“ Miro Vrljičak, riječi zahvalnosti uputio je predsjedniku Udruge sportskih ribolovaca „Vitez“ Draganu Jonjiću, u čijem ribogojilištu su uzgojene pastrmke. Oko 5 hiljada komada pastrmke u rijeku je pušteno na teritoriji općine Vareš nad kojom gazduje SRD “Vareš”.\nVrljičak je istaknuo kako se konstantnim akcijama poribljavanja osiguravaju dovoljne količine ribe koje povećavaju mogućnost ulova kako članovima Društva, tako i svima koji rado dolaze u ovu prirodnu oazu uživati u ribolovu.\n← Satnica 7. i 8. kola Premijer “Fly Fishing” lige Bosne i Hercegovine\nUGSR “Hazna” Gradačac: Izvršeno poribljavanje jezera Vidara i Hazna →\n7. Septembra 2011. 5. Juna 2019. Senad 1


Vučić: Nadam se ukidanju taksi i nastavku dijaloga\nRTS\t07.10.2019 01:03\nPredsednik Aleksandar Vučić rekao je na konferenciji za medije da je Srpska lista ostvarila najubedljiviju pobedu u istoriji na izborima na Kosovu i Metohiji. Očekujem ukidanje taksi od 100 odsto na srpsku robu i nastavak dijaloga, rekao je predsednik.\nAleksandar Vučić je, na konferenciji u Palati "Srbija", rekao da je Srpska lista u svim srpskim sredinama na vanrednim izborima na KiM osvojila više od 98 odsto glasova.\n"Imao sam i učestvovao sam u mnogo različitih pobeda na raznim izborima i kad su govorili da nemamo šanse. Ovo mi je jedna od najdražnih pobeda ostvarena u najtežim uslovima, kada su i mnogi predstavnici međunarodnih organizacija i zemalja dali sve od sebe da sruše monopol Srpske liste i uticaj Beograda", istakao je predsednik.\nSrbi su, kaže, izašli na izbore više nego ikada ranije jer su želili da pokažu ljubav prema svojoj otadžbini Srbiji.\nDodao je da je "ovo najubedljivija pobeda Srpske liste u istoriji na Kosovu i Metohiji".\n"Ovo je jasan signal da su Srbi jaki, čvrsti, jedinstveni i da će čuvati svoje ime i svoje srpsko prezime", rekao je Vučić u obraćanju nakon vanrednih parlamentarnih izbora na Kosovu i Metohiji.\nSrpski narod, prema njegovim rečima, pokazao je i da mu je važno da konačno neko brine o njima, izdvaja novac i bori se za njih.\n"Imamo zašto da razgovaramo"\nOdgovarajući na pitanja novinara, rekao je da je sasvim sigurno da i Srbi i Albanci imaju mnogo toga zbog čega bi trebalo da razgovaraju.\n"Garantujem da srpsku državu i srpski narod niko neće tako jednostavno srušiti i pobediti kao što su neki planirali", ukazao je predsednik, izrazivši uverenje da će ko god dođe na vlast u Prištini taksu sigurno ukinuti.\n"Možete da hapsite ljude što vam se ne sviđa što imaju srpske lične karte, ili šta misle o Račku, ali ne možete da im uništite ljubav prema Srbiji", poručio je Vučić.\nRekao je da je ovo kao zaključak velika obaveza i da će država Srbija morati da radi mnogo više, bori se i brine se o njima još više.\nUbedljiva pobeda Srpske liste u srpskim sredinama znači da će Lista imati 10 od 10 poslaničkih mesta, koliko je Srbima zagarantovano u kosovskom parlamentu.\n"Očekujem pobedu Kurtija, razgovaraćemo s njim"\nPredsednik je rekao da ne isključuje mogućnost da Samoopredljenje Aljbina Kurtija, uz glasove iz inostranstva, osvoji najviše glasova.\n"Za sada vodi DSK Osmanija i Mustafe, Samoopredeljenje je drugoplasirano, ali očekujem da oni iz inostranstva dobiju puno glasova, tako da ne bih isključio mogućnost da završe na prvom mestu. To bi bila velika radost za neke od srpskih političara koji su podržavli tu partiju koja u svom programu ima stvaranje velike Albanije. Za mene nije", rekao je Vučić na konferenciji za novinare.\nOn je tako odgovorio na pitanje novinara kako vidi rezultate albanskih partija, budući da od toga zavisi nastavak dijaloga.\nVučić je istakao da je za njega važno da može da razgovara sa legitimnim predstavnikom Albanaca.\n"Bićemo spremni da razgovaramo sa legitimnim predstavnicima Albanca, ma ko to da je, nismo mi ti koji ćemo da ih biramo, nisam ja puštao Aljbina Kurtija iz zatvora nego DOS, nisam ja sarađivao sa njim nego neki drugi , ali naše je da razgovaramo sa njima i to će biti veoma teški razgovori. Nema tu velike filozofije, ne očekujte da će biti lako za nas, ali neće biti jednostavno ni za njih, ali u tome i jeste smisao pregovora - da razgovarate i da pokušate da nađete kompromisno rešenje", istakao je Vučić.\nRekao je da očekuje da će vlada u Prištini biti formirana u decembru i da će ta neka druga vlast ukinuti takse, ali će pregovori, kaže, svakako biti teški.\nVučić o tome kad će u posetu Kosovu i Metohiji\nPredsednik Srbije nije večeras rekao kada će tačno posetiti Kosovo i Metohiju, ali je naglasio da će to učiniti onda kada njegova poseta ne bude predstavljala bilo kakva problem za Srbe, posebno one južno od Ibra.\nPosebno se zahvalio Srbima južno od Ibra, jer su imali hrabrosti da glasaju na ovakav način.\n"Hoću da kažem jedno ogromno hvala ljudima u Goraždevcu, Hoči, Plemetini, Prilužju, Babinom mostu, Kosovu polju, svuda koji su u teškim uslovima glasali na ovakav način... da su imali hrabrosti i petlje da pokažu koliko vole svoju zemlju i da niko ne može da im zabrani da se njihova zemlja, njihova držva zove Srbija", rekao je Vučić.


MyCity » IT dešavanja u svetu » Google menja ime Picasi i Bloggeru\nPoslao: 07 Jul 2011 13:55\nU narednih mesec do mesec i po dana, Google servisi Picasa i Blogger promeniće svoje nazive u Google Photos i Google Blogs, prenosi Mashable.\nOdluka je doneta kako bi se Google servisi ujedinili pod jednim brendom, prenosi ovaj portal, a slična “sudbina”, zadesiće još neke od servisa, dok će YouTube najverovatnije zadržati svoje ime.\nPočetni uspeh društvene mreže Google + naterao je Google da mu približi ostale servise, Gmailu je već pripremljen novi dizajn koji će se slagati sa izgledom Google Plusa, a mogući datum kada će sve ove novine biti predstavljene je 31.jul, kada će i Google + zvanično početi sa radom (za sada je u beta fazi).\nInače, oba proizvoda, i Picasa i Blogger, u vlasništvo Googlea došli su 2004. godine, odnosno 2003. godine, a kako Mashable saznaje osim promene imena, sve ostale funkcionalnosti ovih servisa ostaće iste.\nGoogle nije želeo da komentariše ove navode.


SEEbiz.eu / RS / Beogradska berza: BELEX15 na najvišem nivou od početka godine\nBeogradska berza BELEX15 Naftna industrija Srbije Aerodrom Nikola Tesla Galenika Fitofarmacija Komercijalna banka Energoprojekt Holding BSE:NIIS BSE:ENHL BSE:AERO\nBeogradska berza: BELEX15 na najvišem nivou od početka godine\nDatum objave: 23.02.2017. - 16:07:13\nBEOGRAD - Sedmi dan zaredom nastavljen je rast domaćeg tržišta akcija uz neveliki promet od 15,7 miliona RSD (0,13 miliona EUR).\nIndeks najlikvidnijih akcija, BELEX15, porastao je 0,4% na 717,1 poen, što je njegova najviša vrednost u tekućoj godini.\nNajprometnija akcija bio je vranjski Alfa plam (ALFA) koji je oslabio 1,4% na 35.000 RSD uz promet od 3,2 miliona RSD. Akcije ovog proizvođača peći i štednjaka od početka godine fluktuirale su u rasponu 33.000-35.500 RSD, dok su protekle godine dobile na vrednosti 3,2%. Građevinar Energoprojekt holding (ENHL) bio je dobitnik dana sa skokom od 4,8% na 1.344 RSD uz realizaciju od 2,8 miliona RSD.\nAkcije Energoprojekta skočile su preko 6% od početka ove sedmice, nakon što je objavljeno da je sama kompanija intervenisala na tržištu protekle nedelje, kupivši 0,9% sopstvenih akcija po ceni od 1.265 RSD. Komercijalna banka (KMBN) je oslabila 1,7% na 1.727 RSD uz realizaciju od 1,1 milion RSD, dok su se prioritetne akcije ovog emitenta (KMBNPB) zadržale na 875 RSD uz promet od 0,3 miliona RSD.\nGalenika Fitofarmacija (FITO) je blago porasla na 2.710 RSD uz realizaciju od 0,1 milion RSD, dok se Tehnogas (TGAS) uz sličan promet spustio na 13.062 RSD. Na aukcijskom tržištu najprometnije je bilo Podunavlje iz Čelareva (PDCL) koje se zadržalo na 5.500 RSD uz realizaciju od 2,6 miliona RSD.


Podrška poslovanju | Za one koji započinju biznis, kao i za one koji već posluju\nNaš način da klijentima omogućimo da ostanu fokusirani na svoj biznis\nUpravljanje kompanijom zahteva od menadžera sposobnost pravovremenog prepoznavanja postojećih i očekivanih tokova na tržištu na kome njihova kompanija posluje. Od menadžera se očekuje da uvek budu korak ispred konkurencije.\nOvo postaje još veći izazov u pravnom okruženju koje trpi konstantne promene i složenije je nego ikada do sada.\nRazumevajući potrebe naših klijenata i složenost poslova kojima se bave, objedinili smo pojedine segmente našeg rada na način da omogućimo klijentima da se fokusiraju na svoje ciljeve i razvoj poslovanja, a da pravna pitanja prepuste nama.\nPoslovno pravno savetovanje\nDonošenje poslovnih odluka podrazumeva uzimanje u obzir ne samo složenih prilika na tržištu, već i svih pojedinosti složenog pravnog sistema. Jedna osoba, čak i advokat, teško da je u prilici da sama pruži odgovor na sva pitanja i sve izazove sa kojima se donosioci odluka susreću.\nKomplikovane pravne analize ponekada mogu ostaviti utisak da se proces donošenja odluka usporava, umesto da doprinose blagovremenom i efikasnom donošenju poslovnih odluka.\nSvesni da neka pitanja zahtevaju jednostavan, ali istovremeno brz, informisan i konstruktivan odgovor, baziran na iskustvu i poznavanju pravnog okruženja, našim klijentima pružamo uslugu poslovno pravnog savetovanja.\nOva usluga zasnovana je na obezbeđivanju klijentu stalne dostupnosti advokata koji je, u saradnji sa ostalim članovima našeg tima sa iskustvom u različitim oblastima prava, zadužen da u kratkom vremenskom roku pruži pravnu pomoć u vezi sa konkretnom situacijom.\nNa ovaj način nastojimo da klijentima omogućimo da pravovremeno i informisano donose odluke koje se tiču pitanja i oblasti prava kojima se bavimo, te da se fokusiraju na poslovne aspekte njihovog rada.\nZapočinjanje poslovanja u Srbiji\nZapočinjanje poslovanja je ispunjavajući poduhvat koji ni u kom slučaju ne treba da predstavlja opterećenje. Međutim, osmišljavanje projekta ili biznis plana može izgubiti svoje dobre strane kada dođe na red suočavanje sa zamornom birokratijom.\nKako bi omogućili klijentima da ostanu fokusirani na razvijanje svog poslovanja, razradili smo detaljne procedure koje ih vode kroz proces formiranja kompanije i uspostavljanja prisustva na tržištu sa što manje moguće utrošene energije.\nUlažemo velike napore da naši klijenti od samog početka poslovanja budu upoznati sa svim pravno relevantnim okolnostima koje utiču na njihovo poslovanje, kako bi mogli neometano razvijati svoj biznis.\nNa taj način, nastojimo da klijentima omogućimo da njihova kompanija raste i razvija se i da njeno poslovanje od samog početka i u svakom trenutku bude u potpunosti usklađeno sa važećim propisima.\nVerujemo da naš posao nije okončan kada spram potreba klijenta izradimo Pravilnik o radu, Ugovor o radu ili nacrt Odluke. Bez obzira koliko su oni na papiru dobri i prilagođeni potrebama klijenta, klijent ih u potpunosti može iskoristiti tek ako su pravilno i potpuno implementirani unutar organizacije. Upravo stoga, kompanijama koje imaju potrebu za tom vrstom pravne pomoći pružamo uslugu obuke zaposlenih za svakodnevno korišćenje izrađenih dokumenata i regulative, kako bi isti bili na pravilan način i u potpunosti iskorišćeni u procesu rada.\nU oblasti naplate potraživanja često se susrećemo sa dokumentacijom koja nije u potpunosti ili na ispravan način sačinjena, odnosno sa time da poslovni odnos sa dužnikom nije ispravno dokumentovan.\nOvo za posledicu ima otežavanje sprovođenja postupka naplate potraživanja, obzirom da je posedovanje ispravne dokumentacije od izuzetne važnosti za brzu i uspešnu naplatu potraživanja. To je od posebnog značaja ukoliko se naplata potraživanja ne realizuje u tzv. soft litigation fazi, već se nastavi u sudskom postupku. U tom slučaju dokumentacija koja nema nedostatke i od početka ispravno dokumentuje i prikazuje odnos sa dužnikom može ne samo doprineti uštedi vremena i troškova, već i dodatno osigurati uspešnost postupka naplate potraživanja.\nNašim klijentima koji imaju potrebu za tom vrstom pravne pomoći pružamo obuku zaposlenih o tome kako na pravilan način dokumentovati poslovnu saradnju sa klijentom, a kako bismo predupredili sve potencijalne probleme u kasnijoj komunikaciji sa dužnikom i naplati potraživanja.\nBrzina promena pravnog okvira u kome privredni subjekti posluju stvara dodatni i veliki pritisak na kompanije da obezbede stalnu usklađenost svog poslovanja sa relevantnom pravnom regulativom.\nKako bismo pružili adekvatnu podršku našim klijentima, uspostavili smo sistem stalnog praćenja izmena u relevantnim propisima koji utiču na njihovo poslovanje, a u oblastima prava kojima se bavimo.\nNa taj način, u mogućnosti smo da osiguramo da poslovanje naših klijenata u potpunosti bude u skladu sa važećim pravnim okvirom i na taj način izbegnemo probleme u poslovanju, kako u vidu potencijalnog prekida poslovanja, tako i u vidu različitih oblika kazni za nepoštovanje imperativnih propisa.\nOdređivanje lica za zaštitu podataka o ličnosti\nZakon o zaštiti podataka o ličnosti predvideo je u pojedinim situacijama obavezu privrednih društava kao rukovalaca i obrađivača podataka o ličnosti da odrede lice za zaštitu podataka o ličnosti sa obavezom da se to lice određuje na osnovu njegovih stručnih kvalifikacija, a naročito stručnog znanja i iskustva u oblasti zaštite podataka o ličnosti, kao i sposobnosti za izvršavanje obaveza definisanih zakonom.\nPosao ovog lica je da obezbedi poštovanje odredbi zakona u okviru kompanije, a najvažnije, ovo lice predstavlja kontakt osobu između kompanije i Poverenika za zaštitu podataka o ličnosti.\nNaši advokati pružaju uslugu eksterno imenovanog lica za zaštitu podataka o ličnosti i poseduju neophodna iskustva u pružanju pravne pomoći u ovoj oblasti.


Kakva će biti uloga Langforda u Panathinaikosu? - Sportske novosti\nNaslovna Košarka Najave i prognoze Košarka Kakva će biti uloga Langforda u Panathinaikosu?\nKakva će biti uloga Langforda u Panathinaikosu?\nKeith Langford se vraća u Evroligu nakon što je propustio jednu sezonu u tom takmičenju.\nPotpisao je za Pao, klub koji ima velike ambicije i uvek je konkurent za play off. Keith ima 35 godina, da li će imati veliki doprinos ove sezone?\nOčekivano je da će igrati na poziciji SG, najverovatnije u startnoj postavi. Verovatno je ideja bila da se pronađe igrač sličan Mike Jamesu koji je ovo leto napustio Pao. Langford apsolutno podseća na Mike Jamesa po stilu igre, a njegov zadatak je da postigne otprilike 15 poena po utakmici, što mu jedino nije uspelo 2011/12 kada je beležio 10.8 poena prosečno(preostalih 6 sezona, preko 15 poena).\nU suštini, neće se mnogo stvari promeniti u Panathinaikosu, on dolazi iskusniji, dvocifren učinak poena je zagarantovan, ali već ima 35 godina i to je najveća enigma. Može li Keith Langford “izgurati” sledeću sezonu u najelitnijem evropskom takmičenju sa kvalitetnim doprinosom svojoj ekipi?\nPrethodni tekstIz penzije na staroj adresi!\nSledeći tekstDML: Da li je ova mix igra najbolji izbor?!\nBratRodnjeni 25 septembra, 2018 at 6:31 pm\nUloga ce biti da kao i do sada da puni protivnicki kos, verujem da ce se igra bazirati dosta na njemu, nisu ga dzabe doveli


Pre nego što detetu date telefon u ruke, pročitajte pravilo "3-6-9-12"\nStručnjaci svih zemalja se udružuju u naporu da sačuvaju nove generacije, ali čarobna formula još nije otkrivena. Ali, pravilo 3-6-9-12 možda može da pomogne.\nDo tada, Australijski kraljevski koledž za pedijatriju predložio je rešenje. Stručnjaci ove ustanove smatraju da deca ne bi trebalo da se upoznaju sa internet uređajima pre treće godine. Čak i posle tog perioda, trebalo bi da postoji ograničenje od najviše sat dnevno.\nOni zapravo predlažu pravilo 3-6-9-12, kao obrazac zdrave upotrebe savremenih oblika komunikacije.\nTo pravilo podrazumeva da:\nNema pristupa internetu do 6. godine.\nDruštvene mreže su zabranjene do 12. godine.\nPogledaj i: Reč psihologa: Deca moraju da nauče šta su zabrane\nTagovi: deca ekran internet telefon zavisnost od interneta\nBudi odgovoranMadrid dobija fabriku čistog vazduha


10 najlepših IKEA prazničnih ukrasa - Moj Enterijer – Kupatila, Nameštaj, Kuhinje, Garniture...\nPraznici su vreme koje uvek provodimo u društvu porodice i prijatelja, dragih osoba i onih koje najviše volimo, uživajući u toplom i sigurnom ambijentu, koji nam pomaže da makar na kratko, po strani ostavimo sve one stvari koje nas inače, svakodnevno muče, bilo da se radi o poslovnim obavezama, ljubavnim problemima, ispitima na fakultetu ili školskim obavezama. Tada, mi zajednički menjamo atmosferu čitavog jednog doma, deleći osmehe, zagrljaje i poljupce, po čitav dan.\nDa li se i vi osećate kao sasvim drugačija osoba, kada nakon dana provedenog u gradu, na ulicama koje su pune ljudi koji žure da stignu svojoj kući baš kao i vi, koje su hladne i vlažne, pune saobraćaja i gužve stignete u svoj dom i susretnete se sa osmehom osobe koju volite, bilo da je u pitanju vaše dete, majka, brat ili bračni drug? Da li sebi dajete za pravo da tada, sve drugo zaboravite i posvetite se samo lepim stvarima?\nU slučaju da su vaši odgovori na naša pitanja bili potvrdni, onda sigurno znate koliko zadovoljstva nam može doneti ukrašavanje doma u prazničnom duhu, posebno kada se to radi u dobrom društvu. Šolja tople čokolade, praznična muzika, nezaobilazni novogodišnji filmovi i jelka su sve što vam je potrebno kako biste svom svetu tokom tih dana podarili malo magije.\nNaravno, potrebni su vam i ukrasi, kojih na tržištu ima toliko, da je ponekad nemoguće odabrati onaj koji nam se najviše dopada i njemu podariti centralno mesto u našoj dekoraciji. Praktično svaka porodica ima neki ukras koji je star decenijama, koji se prenosi sa generacije na generaciju i čuva poput najdragocenijeg blaga, iako novčano gledano, ne vredi ništa. Osim takve dekoracije koja sa sobom donosi emotivni trenutak, mnogi od nas svake godine svoju jelku i ambijent obogate novim komadima, koji će takođe postati deo naše praznične istorije.\nSa tim na umu, predstavljamo vam deset najlepših ukrasa koje vam nudi robna kuća IKEA.\nPROČITAJTE SLEDEĆI TEKST: Kako IKEA planira da promeni način na koji uzgajamo hranu


Dačić: Sledi užarena dilomatska ofanziva Srbije – Nadlanu.com\nDačić: Sledi užarena dilomatska ofanziva Srbije\nObjavljeno 27. maja 2013. / 22:51:25\n“Očekujemo i da Litvanija, konačno, kao poslednja zemlja EU, 14. juna ratifikuje SSP, a narednih dana ugostićemo i nemačke parlamentarce. Zasada se stvari odvijaju u pozitivnom smeru”, izjavio je Dačić.\nNa pitanje šta konkretno Srbija do kraja juna mora da ispuni kako bi dobila datum, Dačić je odgovorio da je preduslov za zeleno svetlo Evropskog saveta da se plan implementacije briselskog sporazuma sprovodi u dogovorenim rokovima, odnosno da počne primena rešenja postignutih o policiji i pravosuđu.\nUpitan da li će Srbija dobiti garancije da će sporazum biti statusno neutralan i da će Srbi sa Kosova moći da glasaju sa srpskim dokumentima, Dačić je odgovorio da se upravo o tome vode razgovori sa ključnim partnerima u EU.\n“Želimo da stvari budu potpuno jasne, kako ne bismo došli u situaciju da neko sutra pogrešno tumači ono o čemu se dogovaramo. Za nas je važno da još jednom ponovimo da su svi ovi dogovori statusno neutralni, da ne menjaju našu poziciju u odnosu na jednostrano proglašenu nezavisnost Kosova”, kazao je premijer.\nDačić je poručio da će se Srbija protiviti svakom pokušaju da se na mala vrata, ispod žita afirmiše nezavisnost Kosova.\n“Mi ćemo, naravno, primenjivati sve postignute dogovore, ali se u njihovoj primeni mora poštovati princip statusne neutralnosti”, zaključio je Dačić.


Naučite mnogo na Kafi s povodom - oradio.rs\nNaučite mnogo na Kafi s povodom\nKolping društvo Srbije pokreće seriju neformalnih događaja, koji će se zvati "Kafa s povodom". Cilj i ideja ovih okupljanja je da se pruži prilika zainteresovanim ljudima da porazgovaraju sa nekim zanimljivim osobama, kako bi se mogli čuti neki korisni saveti, vezani ili za temu zapošljavanja, ili za šta god koga bude zanimalo.\nKolping društvo Srbije do sada je organizovalo panel diskusije "Ti u očima poslodavca" na kojima se razgovaralo o tome kako poslodavci posmatraju kandidate za posao. Te diskusije su uvek bile dobro organizovane, sa zanimljivim gostima, ali organizatori su odlučili da naprave događaj na kome će se publika osećati mnogo opuštenije.\nZa "Kafu sa povodom" ne postoji strog koncept, već od učesnika zavisi u kom će pravcu ići razgovor. Prva gošća u kancelariji Kolping društva Srbije biće Jovana Perković, jedna od predavačica na trećoj panel diskusiji, "Ti u očima (Internet) poslodavca" i to u petak, 5. maja u popodnevnim časovima, verovatno oko 18 časova.\nJovana je frilenserka koja je promenila nekoliko poslova, a sada najčešće radi onlajn, na platformama poput Upwork, Fiverr, Guru i slično.\nNa naredna okupljanja organizatori će zvati neke od drugih dosadašnjih predavača koji su dobro ocenjeni u evaluaciji, kao i još neke ljude za koje smatraju da bi mogli da podele nešto pametno, zanimljivo i korisno. Planirano je da se ovi događaji održavaju u kancelariji Kolping društva Srbije, u Slovačkoj ulici 26.


You searched for fudbal - Trebevic.net\nRezultat pretrage za: fudbal\nPetorica fudbalera Zvezde zaražena virusom korona\nFK Crvena zvezda objavila je saopštenje povodom novonastale situacije s virusom korona. Fudbalski klub Crvena zvezda želi da obavijesti javnost da je u saradnji sa Zavodom za biocide i medicinsku tehnologiju obavio testiranje igrača na virus korona. Nakon toga...\nMilorad Lale reizabran za predsjednika Fudbalskog saveza Sarajevsko-romanijske regije\nMilorad Lale danas je reizabran za predsjednika Područnog Fudbalskog saveza Sarajevsko-romanijske regije, odlučeno je na izvještajnoj i izbornoj Skuštini ovog saveza. On je, nakon godišnje Skupštine, koja je prvi put održana na Sokocu, rekao novinarima da su sve tačke...\nKristijano Ronaldo zaradio je 105 miliona dolara u posljednjih 365 dana, tačnije od 1. juna 2019. do 1. juna 2020. godine, objavio je Forbs prilikom predstavljanja godišnje liste 100 najplaćenijih sportista na svijetu. Portugalac je prošle godine zaradio manje...\nUhapšen fudbaler Čelsija\nMladi napadač londonskog Čelsija i engleske fudbalske reprezentacije, 19-godišnji Kalum Hadson-Odoi, uhapšen je u nedjelju poslije svađe sa ženom. Londonska policija rekla je tom listu da su službenici i Služba hitne pomoći bili pozvani u nedjelju u ranim jutarnjim...\nFudbal u Engleskoj se nastavlja 1. juna\nBritanska vlada je u sklopu popuštanja mjera zabrane zbog pandemije korona virusa donijela odluku da se fudbal može nastaviti 1. juna. To znači da će se već od prvog dana juna moći nastaviti engleski Premijeršip, što je odlična vijest...\nPreminuo 22-godišnji fudbaler tokom treninga u izolaciji\nFudbaler ruskog fudbalskog kluba Kazanka, 22-godišnji Inokentij Samohvalov, preminuo je tokom individualnog treninga u samoizolaciji, objavio je fudbalski klub Lokomotiva iz Moskve. Samohvalov je bio učenik Lokomotive, a iza sebe je ostavio ženu i sina, objavljeno je na sajtu...\nFudbal u Meksiku: Nema ispadanja narednih pet godina\nMeksičko fudbalsko prvenstvo suspendovalo je ispadanje iz dvije najbolje lige u narednih pet sezona. To je učinjeno kako bi se “klubovi pogođeni pandemijom virusa korona finansijski zaštitili”. Predsjednik lige Enrike Bonilja je to objavio u prvom obraćanju javnosti nakon...\nAleksandar Lukašenko: Igraćemo fudbal jer nas svi gledaju\nBjeloruski predsjednik Aleksandar Lukašenko naglasio je da neće podleći pritiscima da fudbal bude obustavljen, već je najavio da će se Višaja liga nastaviti uprkos pandemiji virusa korona. Za razliku od svih preostalih država, gdje su prvenstva prekinuta, šampionat Bjelorusije...\nCvijanović: Antić ostavio neizbrisiv trag u srpskom i evropskom fudbalu\nPredsjednica Republike Srpske Željka Cvijanović, povodom smrti srpskog fudbalskog trenera i bivšeg selektora reprezentacije Srbije Radomira Antića, uputila je telegram saučešća porodici Antić i Fudbalskom savezu Srbije. Predsjednica Republike je navela da je sa velikom tugom i žaljenjem primila...


Žestoka rasprava na tribini o medijskim slobodama - Media & reform centar Niš\nŽestoka rasprava na tribini o medijskim slobodama\nPosted on 17 јуна, 2016 June 22, 2016 by mirc\nNa okruglom stolu o medijskim slobodama , sufinansiranju medija i bezebednosti novinara u Nišavskom regionu ispoljeno je nezadovoljstvo primenom medijskih zakona u praksi. Uočeno je da njima nije povećan stepen medijskih sloboda. ,,Sloboda izražavanja i prostor za kritički dijalog u medijima i društvu je bitno sužen’’, ocenio je predsednik NUNS-a Vukašin Obradović.\nNa 213 konkursa je podeljeno više od 2.000.000 dinara i to nije jedini novac koji država uplaćuje medijima. ,,Od 167 lokalnih samouprava i 191-og raspisanog lokalnog konkursa, u više od dve trećine slučajeva su primećene nepravilnosti’’, istakao je predsednik NDNV-a Nedim Sejdinović. On je dodao i da je celokupan proces medijskog sufinansiranja netransparentan,\n,,Situacija po pitanju održivosti medija danas je gora nego 2000. godine, kad je bila najgora’’, preneo je rezultate IREX-ovog istraživanja urednik Južnih vesti Predrag Blagojević. ,,Usvajanjem ovakvih medijskih zakona, korupcija i kriminal su legalizovani’’, dodao je on.\nIako su se i govornici i prisutni saglasili da su medijski zakoni pogoršali situaciju u medijima, došlo je do žučne rasprave u Media i reform centru.\nValentina Krstić iz Lokalnog antikorupcijskog foruma je istakla da je saradnja ovog tela sa niškim medijima bila ,,sasvim korektna dok LAF nije zatražio da u medije uđe njihov građanski posmatrač’’. Bivši urednik privatizovane Niške televizije Milan Petković je ocenio da se ,,aktuelnim zakonom ukida pravo na objektivno informisanje južnije od Beograda jer nema javnih servisa ispod Save i Dunava’’.\nPredstavnici Udruženja predsednika skupština stanara ocenili su da i ostali delovi Srbije treba da imaju svoj javni servis, poput Vojvodine, koji bi se programski finansirao.\nPRAZNIK MUZIKE 2016.\nMEDIJI NA SRPSKOM JEZIKU U REGIONU


IPA Montenegro – Obilježavanje Svjetskog dana Roma\nCentar za romske inicijative povodom 08. aprila, Svjetskog dana Roma, u saradnji sa NVO Defendologija centrom i IPA Sekcijom Crna Gora 30.03.2018. godine organizovao je forum teatar predstavu koja je izvedena od strane romskih i egipćanskih studenata i srednjoškolaca.\nOva predstava za cilj ima ukazivanje na značaj problema dječijih ugovorenih brakova u romskoj i egipćanskoj zajednici i izvedena je za predstavnike relevantnih institucija, međunarodnih i nevladinih organizacija iz Podgorice, koji se bave pomenutim problemom i imaju uticaj na rješavanje istog.\nDogađaj je održan u EU info centru u Podgorici, a nakon održavanja predstave i koktela obuhvatio je i šetnju, odnosno planinarenje ka brdu Gorica, prilikom čega su službenici Uprave policije govorili o osnovama planinarenja, značaju i opremi koja se koristi i prezentovali rad policije sa konjima i službenim psima.\nDogađaj je organizovan u okviru projekata: „Zajedničkom borbom do suzbijanja rodno zasnovanog nasilja i dječijih, ugovorenih brakova u romskoj i egipćanskoj zajednici u Crnoj Gori“ koji finansira OAK fondacija.\nBy ipamonte|2018-04-01T10:25:59+00:00April 1st, 2018|Aktivnosti|Comments Off on Obilježavanje Svjetskog dana Roma


Šešelj: Srpska radikalna stranka pokreće inicijativu da se ukinu javni izvršitelji u celoj Srbiji! | Srpska radikalna stranka\nŠešelj: Srpska radikalna stranka pokreće inicijativu da se ukinu javni izvršitelji u celoj Srbiji!\n„Zakon o izvršenju je doneo samo siromaštvo i bedu građanima Srbije. Jedan broj ljudi se neosnovano bogati na građanima koji imaju finansijske probleme. Ako treba da bude izvršitelja, onda time treba da se bavi država, a ne privatna lica“, rekao je na konferenciji za novinare u Skupštini Srbije zamenik predsednika Srpske radikalne stranke i narodni poslanik te stranke Aleksandar Šešelj.\n„U stanju su da isteruju ljude iz kuća, a čak je sa izmenama ovog Zakona predviđeno i to da će izvršitelji uskoro moći i da hapse nekog ko se protivi iseljenju, kao i da će troškovi iseljenja ići na teret lica koje se iseljava. To treba da se ukine“, rekao je Šešelj.\nNarodni poslanik radikala je ocenio da nema razloga za postojanje javnih izvršitelja i izrazio nadu da će Srpska radikalna stranka uskoro uspeti da sakupi dovoljan broj potpisa kako bi se ova inicijativa našla na dnevnom redu parlamenta.\nOn je ukazao da je Srpska radikalna stranka i ranije predlagala ukidanje Zakona o izvršenju, ali da je „naprednjačka većina na tu inicijativu ostala nema“.\n„Želimo da se sa tom praksom prestane“, rekao je Aleksandar Šešelj.\nKonferencijaza novinare, 30. jul 2020. godine30.07.2020\nKonferencija za novinare dr Vojislava Šešelja, 23. jul 2020. godine23.07.2020\nKonferencija za novinare dr Vojislava Šešelja, 16. jul 2020. godine16.07.2020


Zbog situacije sa koronavirusom moguće odlaganje izbora na Kosovu – DnevniZurnal\nZbog situacije sa koronavirusom moguće odlaganje izbora na Kosovu\nby admin 11/09/2021, 15:54 1.8k Views\nInstitut za javno zdravlje Kosova preporučio je da se odlože lokalni izbori zakazani za 17. oktobar, javila je prištinska Koha, nakon što je saopšteno iz kosovskog predsedništva da je za ponedeljak zakazan sastanak sa liderima političkih stranaka kako bi se razmotril mišljenja i preporuka Radne grupe Instituta.\nPredsednica Kosova Vjosa Osmani pozvala je u subotu političke lidere da prisustuju konsultativnom sastanku, kako bi razgovarali o izbornom procesu, a usled loše epidemiološke situacije, preneo je Kossev.\nSastanak će se održati 13. septembra u 17:00, u Skupštini Kosova, preneli su prištinski mediji.\nU pozivu upućenom strankama navodi se da se sastanak održava s ciljem razmatranja stručnog mišljenja i preporuka Radne grupe Nacionalnog instituta za javno zdravlje, u vezi sa uticajem izbornog procesa na epidemiološku situaciju.\nU međuvremenu su RTK i pojedini mediji javili da je sastanak sazvan s ciljem odlaganja izbora.\nMeđutim, šef kabineta kosovske predsednice Bljerim Velja demantovao je te navode i kazao da će se na sastanku preispitivati mišljenje i preporuke Instituta u vezi sa izbornim procesom, kao i da sam sastanak nije sazvan s ciljem odlaganja izbora.\nPrema navodima prištinske Kohe, odlaganje izbora je upravo jedna od preporuka Instituta za javno zdravlje.\nKoha je objavila članak nakon navoda šefa kabineta predsednice Kosova, navodeći da u odgovoru koji im je Radna grupa Insituta dostavila, piše da preporučuju da se izbori odlože, a zbog uticaja koji bi sam izborni proces mogao da ima na uvećanje broja zaraženih koronavirusom.


Preduzeti prvi koraci za ukidanje taksi za bh. proizvode na Kosovu: Šta Priština traži zauzvrat? | DEPO Portal\nPreduzeti prvi koraci za ukidanje taksi za bh. proizvode na Kosovu: Šta Priština traži zauzvrat?\nSastanku su, pored zvaničnika Ministarstva vanjske trgovine i ekonomskih odnosa BiH i Ministarstva trgovine i industrije Kosova prisustvovali i predstavnici CEFTA-e\n#kosovo #BiH #takse #cefta #trgovina


Od ponedeljka crveno-beli prelaze na rad u hali, a krajem sedmice koja je pred nama, saznaće i odluku Evrolige da li će se to takmičenje nastaviti ili ne. Datum do kojeg će Đordi Bertomeu da saopšti konačnu odluku borda je 24. maj, a ABA liga će samo tri dana kasnije, 27. maja, da donese odluku da li će se sezona na Jadranu nastaviti.\nKK Crvena zvezda trening\nI dok svi govore o tome šta će biti, iz Zvezde poručuju, da su oni najveći gubitnici celokupne situacije.\n- Važno je naglasiti da je u trenutku proglašenja pandemije Crvena zveda bila najveći gubitnik jer od samog Kupa koji smo mi nesrećno izgubili u finalu, pa do trenutka proglašenja pandemije, mi smo po svemu viđenom bili u najboljoj formi što se tiče ABA lige. Tempirali smo i gradili našu formu tako da ekipa bude na vrhuncu forme na kraju, kada se odlučuje o šampionima. Titule se ne osvajaju do februara, nego se osvajaju u aprilu i junu i ne osvajaju se borbom u medijima,nego na terenu. Svesni smo rukopisa svih tih vođenih kampanja, ali u ovom trenutku gledamo samo svoje dvorište - rekao je Filip Sunturlić, direktor Crvene zvezde za Sport klub.\nFoto: Twitter/KK Crvena zvezda / Promo\n- Za nastavak sezone smo se od početka zalagali, da bude rešena na samom terenu, to je sportski način rešavanja. Ovo je sve vanredno i potpuno novo za sve nas. U našoj situaciji, kao ekipa koja je ovaj period iskoristila za motivacionu komunikaciju i imala skroz društveno-odgovorne namere, nismo koristili prostor u medijima za nekakve kampanje. Naš prvi izlet u javnost je bila izjava predsednika Nebojše Čovića u vezi sa mogućim nastavkom sezone. Dali smo opštu ocenu i predlog za koji se Crvena zvezda zalaže, a to je da ovaj region zaslužuje dva predstavnika u Evroligi. Time smo pokazali i pravac u kome bi trebalo da ide ceo naš region što se tiče Evrolige. Svi sa nestrpljenjem iščekujemo odluku i nadamo se da ćemo svi imati zajednički stav i razmišljanje. Moramo da uzmemo u obzir i celu situaciju sa igračima i njihovom fizičkom spremom, to je najvažnije, ukoliko nastavimo sezonu.


Novi dom - Posle otkaza, sindikalci dobili plaćeno\nVranje 13.11.2017. Četvorica članova Industrijskog sindikata "Novog doma" u Vranju vratili su se u ponedeljak na posao, odlukom Inspekcije rada, a tamo ih je sačekalo rešenje o plaćenom odsustvu koje je parafirao direkto firme Goran Petrović.\nOni u obraćanju inspekciji navode da direktor Petrović najnovijim svojim postupkom "i dalje pokazuje svoju bahatost i omalovažavanje vaših odluka". "Nastavlja se direktno ugrožavanje naše egzistencije, jer su nam za ovaj vid odmora plate smanjene za 40 posto", navodi se u pismu koje su potpisali Milorad Stanojković, Dejan Stamenković, Zoran Spasić i Milan Jovanović, "sindikalci povratnici".\nMilorad Stanojković se, kako se navodi, vraća na radno mesto referenta naplate, dok je drugi referent već šest meseci na bolovanju. "Ako, prema najnovijoj odluci direktora Petrovića, Stanojković ode na ovakav odmor, u firmi neće biti nijednog referenta naplate. U Vranjskoj Banji se gradi toplovod i radovi su u toku: jedan od radnika je već tri nedelje na bolovanju, a Jovanović, građevinski radnik, šalje se na plaćeno odsustvo. Ista je situacija i sa inženjerima Spasićem i Stamenkovićem, koji po svojim rešenjima treba da vrše nadzor izvođenja radova", kaže se u dopisu inspekciji.\nIzvor: Vranjske Autor: D. Pešić